
Famia a uni den e lucha contra cancer di ovario 

Jamil Werleman ta core 
^^Baystate Marathon'' na 
honor di su acto-prima 
Shavienne 


JAMIL WERLEMAN ta un hoben 
Arubano cu un pasion grandi pa 
coremento. Semper el a train hopi duro 
y ta miembro di Aruba Malmok Runners 
y Run For Your Heart. 
Recientemente, enfermedad a 
bati na porta di su acto-prima y 
consecuentemente Jamil Werleman a 
intensiva su entrenamento y a priminti 
pa core un marathon internacional na 
honor di su prima pa demostr’e cuanto 
e mes y henter nan famia ta stim’e y cu 
tur hende ta para manera un muraya 
di proteccion rond di dje den su lucha. 

P’e marathon Jamil Werleman lo bisti su 
shirt special cu ta refleha cu e ta “Run 
for a Purpose” y cu su enfoke Shavienne 
Boekhoudt, kende ta yiu di su primo. 
Ademas, e famia ta desea mas 
consciencia p’e enfermedad cancer, 
particularmente cancer di ovario, pa 
cual Shavienne ta siguiendo tratamento. 
Aruba lo tin un delegacion di 16 coredo 
individual participando na Baystate 
Marathon, cu ta tuma lugar na Lowell, 
Massachusetts pa di 27 aña consecutivo. 
E marathon ta conta cu 5000 participante 
di tur parti di mundo. 

Ademas di Jamil (pa Aruba Malmok 
Runners), lo tin 11 coredor di Run For Your 
Heart y 4 coredor di Good To Be Active 
coriendo Baystate Marathon riba dia 18 
di october, dus un total di 15 coredor. 
Prome cu e coredornan a biaha, e 
famia di Jamil y Shavienne a reuni na 
Wilhelmina Park, bisti cu nan Aruba 
logo t-shirt, pa un photoshoot; Jamil 
tabatin su “runners shirt” cu e nomber di 
Shavienne riba dje pa mustra nan famia. 

Jamil Werleman a expresa cu e ta gradici 
Dios, cu ta dun’e hopi forsa pa por core e 
marathon; su señora y su yiunan pa nan 
sosten durante di tur e lunanan di training 
fuerte; su coach; y su coleganan di Run 


For Your Heart y Aruba Malmok Runners. 
El a gradici tambe esnan cu a yud’e 
realisa e biahe cu ta su Coach Koos 
Veel y sponsors Dasem NV y Fredco. 
Esaki ta su prome marathon y 
Jamil ta 100% mentalmente 
prepara, e ta positivo y cla p’e reto. 

Shavienne Boekhoudt a agrega cu mescos 
cu su famia ta para 100% cune, henter 
su famia ta “back up” Jamil tambe y 
aunke nan no lo t’ey cune n’e marathon, 
nan ta “cheer him on” for di Aruba. 
E paciente di 19 aña di edad a splica cu 
su tratamentonan ta bayendo hopi bon, 
cu su “ups and downs”, pero e ta positivo 
“all the way” y sin duda; bida tin cu sigui. 
Shavienne ta bisa cu n’e di prome lugar 
loke ta motiv’e ta Dios, cu ta “duna 
mi bida tur dia”. E ta di opinion cu 
tur cos ta pasa pa un motibo y cu e ta 
lanta tur dia gradici Dios. Bo tin cu 
sigui biba y no por keda wanta bo mes 
den miseria, Shavienne ta remarca. 

El a agrega cu semper e ta lanta contento 
y ta pone un smile riba su cara pasobra 
e enfermedad cu e tin ta afecta otro 
hende tambe; mester sigui bay dilanti 
y aunke tin dianan cu e no ta sinti 
positivo y ta sin gana, tog e ta haya algo 
positivo den tur dia y ta enfoca riba esey. 
Esaki ta conseho cu Shavienne Boekhoudt 
ta comparti cu otro hende tambe, pa 
nan ta positivo, rondona nan mes pa 
energia positivo. Su perseverancia y 
positivismo ta briya den su smile y su 
wowonan. E tin hopi confiansa tambe 
den Jamil Werleman y cu e lo logra su 
meta na Baystate Marathon. E ta añadi 
cu semper e tabatin gana di cuminsa 
core, e ta inspira pa Jamil, pero asina mes 
nunca el a cuminsa, pasobra hecho ta cu 
su cama tabata mas dushi. Despues cu el 
a cuminsa traha na Aeropuerto, menos 
ainda e tabata haya chens pa cuminsa 
train, pasobra su dianan a bira hopi druk. 

ATIA ta rabia, despues di tende intencion di SVb, pero 

Ki dia Gobierno mes 
ta cuminsa tuma 
medida pa su mes? 



DESPUES DI tuma nota di e situacion di 
Fondo di Malesa di SVb, unda ing. Edwin 
Jacobs hasta a splica cu tin algun proposicion 
riba mesa, pa Parlamento hunto cu Gobierno 
dicidi cua lo aplica, esaki no a cay den bon tera 
serca Presidente di ATIA, Michel Henriquez. 
Asina cu algo bay malo cu un instituto di 
Gobierno, e promenan cu tin cu carga cu e 
consecuencia t’e gremio di dunador di trabao. 

Si mira e leynan social cu a keda introduci 
ultimamente, e peso ta riba dunador di trabao. 
Te ki dia, Michel Henriquez kier sa. No por 
sigui asina, mas awor cu tin mas medida 
anuncia na caminda, y manera cos ta pinta. 


no tin nada na fabor di e 
dunador di trabao. Pa loke t’e situacion cu 
Fondo di Malesa di SVb, busca su origen. Si 
lesa loke cu e propio Director di SVb, ing. 
Edwin Jacobs mes a duna di conoce, cu dia cu 
a introduci AZV, a saca 19 miyon florin for di 
dicho fondo pa pone na disposicion di AZV. 

Dicon Gobierno no a carga cu esey? Pero 
Gobierno a saca dicho suma, a “gaña” e 
dunadornan di trabao cu un reduccion di e 
prima di 4 pa 2.65% y awor ta propone pa 
aumenta e tarifa atrobe. Michel Henriquez, 
Presidente di ATIA no ta nada contento 
cu Gobierno, cu ta haya ta bon pa tuma su 


decisionnan, sin envolvi p.e. 

ATIA den esaki. No tin reunionnan mas 
di Dialogo Social, pakico? E no tabata un 
plataforma pa discuti e.o., situacionnan 
manera ta pasando aworaki cu Fondo di 
Malesa di SVb. Dia cu a dicidi pa aumenta 
edad di pensioen, e ora ey si tabatin Dialogo 
Social, pa busca cu dicho sosten tin aprobacion 
di tur gremio. 

Michel Henriquez kier tende, ki dia Gobierno 
ta cuminsa drecha mundo, cuminsa cu su mes, 
esta tuma medidanan manera e.o. CAFT mes 
ta recomenda. No por sigui pone mas peso riba 
dunadornan di trabao. 


Via di Aruba 

Ex Gobernador 
di Zulia, Manuel 
Rosales a yega 
Maracaibo y 
a keda deteni 
inmediatamente 

Despues di tabata ó aña den exilio 



ARUBA ayera tabata den noticia 
internacional, después cu a bira 
conoci cu ex Gobernador di Zulia, 
Manuel Rosales, lo pasa di transito na 
Aruba procedente di Panama, pa sigui 
pa Marcaibo, Venezuela, después 
di biba 6 aña den exilio. E lider di 
partido Un Nuevo Tiempo tin orden 
di su detención acusa di hechonan 
coruptivo, pa cual el a huy pa Peru, 
unda el a biba 6 aña. 

Na Aruba, por a sigui tur esaki via di 
NTN-24 ayera tardi, unda Rosales a 
reafirma cu e ta inocente y sigur cu 
e ta masha contento di por pisa tera 
Venezolano atrobe. Manuel Rosales 
a bisa di ta un perseguido pohtico di 
régimen Venezolano, pasobra e ta un 
opositor frontal di Chavismo, y hasta 
a enfrenta Hugo Chavez, tempo cu e 
tabata Presidente. 

Asina cu e avión Laser a baha na La 
Chinita, Maracaibo, autoridadnan 
policial Venezolano, conoci como 
Sebin, a bay te n’e avión pa detene. 
Autoridad Venezolano, a blokea 
tur visibilidad di prensa pa impidi 
cobertura di su detención. Nos a haya 


hasta información for di reporteronan 
di e cadena internacional CNN, 
y tambe di e corant La Verdad, 
kendenan denuncia cu nan a ser 
obliga di elimina tur grabación haci. 

Directiva di partido funda pa 
Rosales (UNT), Diego Sharifker, 
a informc cu Manuel Rosales a 
keda deteni pa Servicio Bolivariano 
de Inteligencia, Sebin, dilanti un 
funcionario di Ministerio Publico. 
Pa después keda traslada p’e Base 
Aérea Rafael Urdaneta, unda una 
avioneta tabata spere pa hib’e 
Aeropuerto La Carlota, den pleno 
centro di Caracas.Na Caracas. 
Manuel Rosales a keda presenta 
den un Corte na Caracas, unda nan 
a lesa tur acusación den su contra. 
Mester bisa cu masha t’e siguidornan 
cu a acudi na su cas na avenida 72 na 
Maracaibo, unda su señora e actual 
Alcaldesa Eveling Trejo de Rosales, 
a dirigi palabra, yen di speranza cu e 
hecho aki, lo duna e fruto cu pronto 
tur preso pohtico lo sali liber. For di 
e sitio aki, nan a sali pa Basilica pa 
reza pa Manuel Rosales, pero tambe 
pa Leopoldo Lopez. 

Gobierno di Aruba ta presenta 

Reconocemento di Nacionnnn Uni na famia 
di Michael Kip pa su Irabou na fabor di paz 




c« 




Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 


SCHARNIER STAINLESSTEEL 
Dl 3”- 31 / 2 ”-4”-4y2” 
DIHOPIBON CALIDADY 
NA UN BON PRIJS 


Walt Disney Tour 



Dec 19-27, 2015 


Magic Kingdom 
Epcot Center 
Universal Studios 
Island of Adventure 


Travel Bureoru InC- 

Tel: 582-1992 



Tin espacio 
disponibel ainda 


Michael Kip cu apenas 22 
aña a cuminsa su carera 
naNacionnanUninaNew 
York. Danki na su propio 
motivacion y e facilidad 
cu, como Arubiano e 
tabatin pa papia varios 
idioma, rapidamente 
el cuminsa acumula 
responsabilidadnan y 
asina participa den e 
misionnan di Nacionnan 
Uni rond mundo. El a 
traha na Mozambique, 
Baghdad y Kosovo. 

Den nomber di famia, 
su ruman muher 
Janine Kip a hiba 
palabra resumiendo 
e carera significativo 
di Michael, pero 
papiando tambe 
di su caracter hopi 



popular. 

Un di e aspectonan resaltante di e bida 
di Michael t’e amor grandi cu e tabatin 
pa su isla y con incansablemente el a 
promove esaki den tur skina di mundo 
cu el a bishita.Prome Minister Mike Eman 
a expresa na momento di entrega di e 
reconocimento, con sumamente honra 
e ta sinti di por contribui na conmemora 
e bida y trabou di Michael. Su spiritu 
comunitario ta den mesun liña cu e vision 
y mision di Gobierno pa fomenta mas 
den nos comunidad e sinti di comparti y 
coopera mas cu nos prohimo. 

Despues di e parti oficial di e ceremonia, 
famia y amigonan a keda combersa 
cu Ministernan y conta algun di storia 
y anecdota cu mas nan ta recorda di 
Michael. E ceremonia a conta tambe cu 
presencia di Ministernan Otmar Oduber, 
Benny Sevinger y Angel Bermudez. 


PA PROME biaha den historia, 
Nacionnan Uni ta presenta un 
reconocimento na un Arubiano pa su 
trabou na beneficio di paz na mundo. E 
reconocimento aki ta dedica na Michael 
Kip, kende a fayece na 2005, mientras cu 
e tabata den un mision na Ghana. 

Prome Minister Mike Eman tabatin e 
honor di haci entrega oficial di e premio 
‘Dag Hammarskjóld’ na tata y rumannan 
di Michael Kip durante un ceremonia 
chikito y solemn. 


E momento masha special y unico a 
tuma lugar diarazon atardi den sala 
di presentacion di edificio Cocolishi di 
Gobierno di Aruba. Un ocasion cu a warda 
10 aña pa concretiza y cu finalmente 
famia Kip por a experiencia. E nomber 
di e premio ta basa riba e diplomatico, 
autor y economista Sueco, di mesun 
nomber, cu tabata e di dos Secretario 
General di Nacionnan Uni y a fayece den 
un accidente di avion na 1961. E 
ta un di djis tres persona na 
mundo cu a yega di ricibi 
un premio Nobel di Paz di 
manera postumo. 

Elogio y 
reconocimenlo 
special pa 
Maritieme Politie 

Nan a hunga un rol crucial den 
rescate di piscadornan siman pasa 


ORA CU e melding a drenta for di Centrale Post cu 
via di Warda di San Nicolas a yega informacion cu lo 
tin piscadornan perdi riba lama, Brigadier Davidson 
Eduards y su coleganan di biaha a bay den accion. 

E nomber di e boto envolvi a zona conoci y nan a corda 
riba un boto cu nan a touw yuda bolbe bek tera un siman 
prome. E boto tabatin problema cu motor y Eduards a 
saca su potret y Maritieme Politie tabatin datonan di e 
persona envolvi. 





Wake up to Life! 


Premionan ta consisti di: 

• 3 premio grandi di 

US$ 2500 — CASH 

• 10 premio di 

US$ 500 — CASH 


LANTA 
RIBA 
YGANA 


PLACA CU 

NESCAFÉ! 


^ NescÁfé 


C0LOM8IAN Blf''® 


Nescáfé 




Cumpra e koffie cu 
ta regala placa y 
prepara pa gana! 


Bo kier gana? E ta asina faciU 

• Spaar 2 LabeL di 170 gram OF4 Label di 
85 gram di Nescafé CoLombian BLend. 

• Scirbi bo nomber, adres y number di 
teLefoon riba e LabeL. 

• Entrega e LabeL na Martijn Trading, 
ItaLiestraat 1 of na un di e 
supermercadonan participante. 

• E campaña aki ta vaLido cuminsando dia 
prome di oktober te cu 15 di 
november 2015. 

• Por entrega cuanto LabeL cu ta desea 

• E ganadornan Lo wordo saca dia 19 di 
november y anuncia den prensa. 

E ta asina faciU 

Bebe Nescafé CoLombian BLend 
y participa pa gana! 


Campaña vaLido soLamente pa Aruba. 


Prizes redeemable at: 


^ MARTIJNTRADING 


Di biaha Eduards a check su telefon pa detayenan riba 
e potret, e color di e boto, registracion, e piscadornan 
cu tabatin abordo ora cu nan a touw e boto, etc. 
Hunto cu su colega a compila tur informacion extra 
cu nan tabatin, incluyendo unda nan a topa cu e boto 
den problema e siman prome, y a comparti esaki 
cu tur nan contactonan pa cu casonan di rescate. 
P’e accion rapido y determina y e atencion extra cu 
Maritieme Politie ta duna na detayenan ora di haci nan 
trabao, a logra rescata e personanan perdi. 

Alto Comisario mr. Adolfo “Dolfi” Richardson a bisa, cu 
p’e caso specifico aki, pero pa hopi mas esfuerso diario di 
e team di Maritieme Politie, el a dicidi di yama nan aden y 
entrega na esnan envolvi den e rescate un reconocimento 
y percura pa comparti cu comunidad con orguyoso 
top di Cuerpo Policial ta cu e trabao di e team aki. 
Dolfi Richardson a splica cu un di e Directornan di 
Kustwacht a comenta na dje, na momento di e rescate, 
cu su hendenan a haci hopi bon trabao. 

Esaki tabata un momento di orguyo sigur p’e chef, 
pa sa cu ta dor di e perseverancia di busca y provee 
informacion asina valioso di parti di Maritieme Politie 
a logra di salba bida di e piscadornan y p’esaki ricibi 
un pluimpje di un instancia pafo di Polis, ta algo hopi 
valioso. 

Esaki ta confirma cu miembronan di Maritieme Politie 
ta tuma nan trabao na serio y ta bay “the extra mile”, 
Richardson a bisa, gradiciendo nan di curason y hopi 
contento cu con e team ta funcionando. 

Hopi biaha nan ta haci rescate riba lama, pero poco 
informacion di nan trabao ta conoci den comunidad. 
Eduards a agrega cu e trabao no ta facil, pasobra ademas 
di e solo fuerte, e condicionnan di lama ta cambia 
constantemente. E team a keda concento cu nan trabao 
ta wordo aprecia y reconoci. 

Boutique Keyla 


Tel: 5821164 
Cel: 5931189 
Fax: 5880109 
w w w. boutiquekeyl a. coin 




Nos tin hopi paña nobo y bunita 
di size S te cu size 26 
Pasa wak pa bo mes!! 


Paradera 84 ~ Dlaluiia - Diasabra ~ 9am - 6:30pm 


"Itke'uson 

facebook 


FAVI a tene un accien 
di conscientisacion 


FAVI, Fundacion Arubano di Esnan 
Visualmente Incapacita, a tene diahuebs 
ayera mainta un accion di conscientisacion 
en conexion cu Dia Internacional di e 
Garoti Blanco. 

Meta di e accion aki ta pa conscientisa e 
comunidad Arubano y automobilistanan 
riba e uzo y nificacion di e garoti blanco 
cu un persona visualmente incapacita ta 
usa. Alabes stimula e persona ciego of cu 
un bista limita pa haci uzo di su garoti 
diariamente. 

E accion aki a tuma lugar na Djispie’s Place 
cu colaboracion di sra. Hilda Franken. 
FAVI a inicia e accion aki caminda 
Charléne Marchena, guia di actividad di 
FAVI a hiba palabra y duna instruccion na 
tur cliente y boluntario presente. Despues 
e Vice Presidente di FAVI sra. Willemien 
Thiel a hiba palabra y a splica mas di loke 
e garoti blanco ta nifica pa su persona y a 
curasha e otro clientenan pa tambe haci 
uzo di nan garoti. 

Minister drs. Paul Croes tambe a forma 
parti di henter e actividad. For di comienso 
su wowonan a wordo tapa y di e forma aki 
Minister a hiba palabra na tur presente. 
Cu wowonan tapa, Minister a subi tram 
bao guia di nos Directora sra. Cetty Baarh, 
el a haci un bishita na Sams y a bay crusa 
caya. Despues di a experiencia tur esaki 
e por a conta su experiencia. 

Aparte di esaki, clientenan tambe a subi 
e tram (hopi di nan pa prome biaha) bao 
guia di nos boluntarionan, tambe un 
grupo di cliente di FAVI a haci uzo di e 
oportunidad pa bay cana un rato den caya 
grandi y haci compras. 

E accion a consisti di partimento di 
foyetonan di informacion y tambe tabatin 
un mesa di informacion cu medionan 
auxiliar. 

Den Havenstraat clientenan a haci 
demostracion di cruza caya bou di guia 
di Sary Wernet Kelly, nan terapista di 
revalidacion. 

Pa finalisa e mainta, e grupo musical 
di FAVI a duna un bunita presentacion 
y pone ambiente na Djispie’s Place 
cu nan repertorio musical. Tur esaki 


tabata posibel cu e ayudo di trahador, 
boluntarionan di FAVI, studiantenan di 
EPI, studiantenan diUniversidad di Aruba 
y naturalmente e clientenan. 

FAVI kier a yama un danki na tur esnan 
cu a yuda y tambe a forma parti di nos 
actividad. 

Si abo mira un hende cu e garoti blanco, 
tene bon cuenta cu su bista ta limita 
of e no ta mira mes. Yuda e persona 
cu limitacion visual ora cu e pidibo pa 
yudansa of ofrece bo yudansa. 
Automobilista ora cu abo mira un hende 
hisa un garoti blanco esey kiermen cu e 
kier crusa caminda, para bo vehiculo, dal 
un pito, p’asina e por crusa e caminda 
sigur! FAVI kier a gradici tur persona cu 
di un of otro manera a yuda y sostene e 
accion aki. 

“Ban traba 
ta sigui 
coseba 
éxito" 



E proyecto Ban Traha 
seguramente ta demostra 
di ta cosechando exito. E 
proyecto aki ta stimula 
hendenan cu ta den 
bijstand y por y kier 
traha, pa yega na un 
empleo. 

Un acuerdo di 
cooperacion entre 
Departamento di Asunto 
Social y Departamento di 
Labor a wordo fortifica 
por medio di un protocol. 
Di 2910 famia pa 2751 
ta 319 persona menos 
ta nifica mas di 3 miyon 
florin di placa di e 
pagador di belasting. 
Alabez esaki ta nifica 
cu esnan cu a recibi un 
empleo, awor tin un 
salario cu ta bay bek den 
nos economia. 

Tambe ta personanan cu 
ta contribui por medio 
di Loonbelasting bek 
na caha di Gobierno. 
Por bisa tambe cu e 
personanan aki ta 
mira perspectiva nobo 
p’asina desaroya nan 



software 


“NAINICIO januari 2014 di e proyecto 
Ban Traha, unda ta re-integra personanan 
den bijstand of onderstand bek riba e 
mercado labor, tabatin 2910 persona 
cu un onderstand. Awe na october 2015 
e cantidad ta 319 persona menos ta 
cobrando esaki. Mas di 250 di esakinan 
a logra wordo re-integra na trabou. 

Esaki ta nifica un reduccion di mas di 3 
miyon florin di e suma 
cu ta bay na bijstand”, 

Minister Paul Croes a 
anuncia. 


potencialnan. 

“Mi kier gradici tur e trahadornan envolvi 
den e proyecto importante aki. Boso a 
apoya hopi persona cu un perspectiva 
nobo den nan bida”, Minister Paul Croes 
a agrega gradiciendo e trahadornan di 
Gobierno envolvi den e proyecto. 

“Nos lo sigui stimulando mas y mas 
persona yega na un empleo digno”. 




Keynote Speaker: 

Mr. Xavier Debrun, IMF 


Public Finances for Economic Growth 

Ijisuriii^ slronu and snslainablo ocononiic 
jirowlh is a koy ohjoclivo of |)olicvinakors 
aronnd Iho world. 

Tho pnhlic |)ui*so can ho a powoiTnl inslrninonl 
lo conlrihnlo lo Ihal ifoal. 


Date: 

Time: 
Venue: 
Dress code: 
Price: 


October 22, 2015 
7:00 pm ■ 12:00 am 
Hyatt Regency Resort 
Businessllegant 
$100 


Live entertainment by 
RBC Royal Bank 


KAMER VAN KOOPHANDEL 
EN NIJVERHEID ARUBA 

Lider di MEP tin vision 
pa bay bek na Aruba 
di 2009 cu ta pa 
famia y amigonan 


TA ASOMBROSO pa scucha 
liderdiMEP, EvelynWeverCroes, 
declara cu vision di su partido ta 
pa bay bek n’e Aruba di 2009 y 
c’un Gobierno di MEP lo percura 
p’esaki tambe. 

Esaki miembro di fraccion di 
AVP, sr. Melvin Tromp ta splica 
riba declaracion haci p’e lider di 
oposicion, kende lo kier elimina 
tur loke e actual Gobierno di AVP 
a logra te cu awor. 

“Ta bon pa pueblo pone atencion 
n’e tipo di declaracionnan aki 


Evelyn Wever 
Croes, kende ya no 
sa mas kico pa haci y 
bisa, pa trata di gana simpatia 
politico. 

Mientras cu e lider di MEP ta papia 
di kita supuesto medidanan cu 
Gobiemo di AVP a introduci hunto 
cu otro cambionan haci, Evelyn 
no ta splica por completo henter 
e berdad di su vision y ta lubida 
por completo di con pueblo y no 
partido AVP, na 2009 a dicidi 
di manda Gobierno di MEP cas 
despues di 8 aña di desaster. 

E aspecto principal cu Evelyn ta 
lubida den e asunto aki ta cu el 
a bira lider di MEP despues di 



a-FERTEC N.V. 

AIRCONDITIOISI & REFRIGERATION 

I * 

Address: Caya Ernesto o Petronia 45 Email: fertecnv@hotmail.coni 
Tel: (297) - 5882860 Cell: (297) - 5633766 

Seriously efficient air conditioning ' 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 



SEER up to 25.00 


tkSt urce 


eleccion di 2009 pa motibo cu 
pueblo a bira lomba pa su ex lider 
y partido MEP pa un maneho 
desastroso cu a ser hiba, caminda 
no tabatin atencion pa interes di 
pueblo, interes pa yuda esnan mas 
vulnerabel den comunidad. 

Segun Melvin Tromp desempleo 
a conoce cifranan preocupante, 
refineria Valero a stop di 
funciona pa falta di vision di 
MEP, e GDP a alcansa normanan 
serio y preocupante y asina por 
sigui menciona cantidad di otro 
asuntonan, caminda pueblo nunca 
a wordo beneficia p’e maneho 
hiba 8 aña largo pa dos Gobierno 
di MEP. 


Ta p’e motibo ey 
tambe Evelyn a 
bira lider di MEP 
y si e kier bay bek 
n’e tempo ey, ta 
lanta e pregunta 
si e bay bek aki lo 
nifica regreso di 
Nel Oduber como 
lider di e partido, 
mirando e nivel 
di liderazgo cu 
Evelyn a bin ta 
hibando. 

Un advertencia 
serio sinembargo, 
nos tin cu manda 
pa pueblo ora cu 
scucha e lider 
di MEP di papia 
di bay bek n’e 


Home Energv System 

New generation of 
inverter minisplit 


LEÑÑOXy 

situacion cu tabatin na 2009, ya 
cu ta un situacion caminda pueblo 
no tabata conta. 

Mientras cu e lider di MEP kier 
hunga su weganan politico barata 
caminda supuestamente e ta bay 
elimina loke e ta yama medidanan 
tuma, e realidad di e caso aki ta cu 
na 2009 tambe tabatin e situacion 
di contractnan di huur di edificio 
di famia, e negoshi familiar cu a 
costa pueblo ta suma astronomico 
di 28 miyon florin. 

T’e placa aki e lider di MEP y su 
famia ta hayando falta di dje y 
ta papia di bay bek na 2009 y 
esey mester keda den mente di 
nos pueblo, ya cu simplemente 
no por permiti e cosnan aki bolbe 
lanta cabes. Fuera di contracto pa 
famianan, manera e.o. huurmento 
di edificio, otro proyectonan cu a 
costa placa, pero nunca pueblo a 
gosa di nan, ta cosnan cu e lider di 
MEP kier mira bek na nan lugar y 
hunto cu esaki e rol di amigonan 
di e partido cu mester haya nan 
puestonan bek den Gobierno y 
pa despues laga pueblo un banda 
manera nan a haci 8 aña largo. 

Evelyn ta insisti pa trata di 
convence pueblo cu cos tabata 
bon cu MEP, cu cos tabata florece 
cu Gobierno di MEP, mientras cu 
awendia tur caminda cu pueblo 
bira, e por mira e desaroyo y 
progreso cu tin riba e isla aki,” 
Parlamentario Melvin Tromp a 
declara. 




Registra awo! 

Manda bo e-mail na 
noticia@awefflainta.con5 

Rol 16 di october 2015 - Awe Corte di Prome 
Instancia lo trata maske pro-forma 

Caso grandi di 
labamento di euro, 
importa y scondi den 
caha di galinja 


Horario 

Sospechoso 

Acto Castigabel 

08.15 

D.A. 

J.J.R. 

B.J.A. 

Uitspraak 

08.15 

J.J.E.G. 

Pro forma. E.G. ta wordo acusa di, conhuntamente cu un otro of otronan, 
venta y/of entrega y/of transporte y/of posesion di cocaine riba 25 di mei 
2015. 

08.15 

R.G. 

R.F.H.M.H. 

Pro forma. G. ta wordo acusa di, den e periodo di prome di juni 2013 te 
30 di juni 2015 na Aruba y/of Hulanda y/of Venezuela, conhuntamente 
cu un otro of otronan, a haci un custumber di laba placa dor di sconde 
e naturaleza y/of origen y/of descendencia y/of vervreemding y/of 
transporte berdadero di sumanan di placa cash di un total di ongeveer 
23.352.500 euro (suma principal) y/of 2.833.340 euro (transporte di 
23 di juni 2015) y/of 467.050 euro comision y/of di a sconde ken ta 
doño(nan) y/of den ki mannan e sumanan aki a pasa, dor di (entre otro) 
tuma e sumanan aki den scondi y/of paketa nan den papel y/of plastic y/ 
of sconde nan den galiña y/of paketa nan den caha y/of siguientemente 
warda nan den freezer di un compania na Hulanda y/of pone nan den 
container meymey di otro cosnan y/of transporta nan pa Aruba y/of warda 
nan den freezer di un negoshi y/of entrega nan na e otro sospechosonan 
y/of transporta nan na Venezuela y/of bestel cada biaha e galiña riba 
nomber di un compania na Aruba y/of factura nan dor di e compania na 
Hulanda na esun na Aruba y/of pone den e documentacion cu e galiña 
ta destina pa e compania na Aruba y/of (comision) tuma e sumananan 
den scondi y/of paketa nan den papel y/of plastic y/of sconde nan den 
galiña y paketa nan den caha y warda nan den freezer di un compania 
na Hulanda y/of pone nan den container y/of transporta nan pa Aruba 
destina pa su mes y/of sconde nan bao di flur na su cas y/of a haci uso di 
e sumananan mientras cu e tabata sa cu ta placa procedente di crimen. 

H. ta wordo acusa di, den e periodo di prome di juni 2013 te 30 di juni 
2015 na Aruba y/of Hulanda y/of Venezuela, conhuntamente cu un otro 
of otronan, a haci un custumber di laba placa dor di sconde e naturaleza 
y/of origen y/of descendencia y/of vervreemding y/of transporte 
berdadero di sumanan di placa cash di un total di ongeveer 23.352.500 
euro (suma principal) y/of 2.833.340 euro (transporte di 23 di juni 2015) 
y/of 467.050 euro comision y/of di a sconde ken ta doño(nan) y/of den ki 
mannan e sumanan aki a pasa, dor di (entre otro) tuma e sumanan aki den 
scondi y/of paketa nan den papel y/of plastic y/of sconde nan den galiña 
y/of paketa nan den caha y/of siguientemente warda nan den freezer di 
un compania na Hulanda y/of pone nan den container meymey di otro 
cosnan y/of transporta nan pa Aruba y/of warda nan den freezer di un 
negoshi y/of entrega nan na e otro sospechosonan y/of transporta nan na 
Venezuela y/of bestel cada biaha e galiña riba nomber di un compania na 
Aruba y/of factura nan dor di e compania na Hulanda na esun na Aruba 
y/of pone den e documentacion cu e galiña ta destina pa e compania na 
Aruba y/of (comision) tuma e sumananan den scondi y/of paketa nan den 
papel y/of plastic y/of duna nan den deposito cerca su ruman(nan) na 
Hulanda y laga un di nan entrega esaki na otro personanan y/of sconde 
nan den galiña y/of paketa nan den caha y warda nan den freezer di un 
compania na Hulanda y/of pone nan den container y/of transporta nan 
pa Aruba destina pa su mes y/of a haci uso di e sumananan mientras cu e 
tabata sa cu ta placa procedente di crimen. 

H. ta wordo acusa di, den e periodo di prome di juni 2013 te 30 di juni 
2015, conhuntamente cu un otro of otronan, a varios biaha importa placa, 
of a exporta, sin a meld esaki na inspecteur di invoerrechten en accijnzen. 

08.45 

A.C.St.J. 

St.J. ta wordo acusa di posesion di un pistool y balanan riba 5 di juli 2015. 
E ta wordo acusa di a menaza un persona cu morto riba e dia ey, dor di 
pone e arma na cabez di e persona aki y/of richt e riba su curpa. 



Polis ta detene 
hembernan ilegal 
beu di aute 

POLIS DI Noord diarazon 18.00, durante 
patruya den becindario di J.E. Yrausquin Blvd, 
ta mira dos homber ta haci sospechoso banda 
di Tercel blauw A-59812. Polis a controla e 
auto cu Central. E number A-59812 tabata 
registra riba un Nissan Sentra blanco. 

E personanan tabata ocupa cu e tanki di 
gasoline y un di tabata bou di e auto. E dos 
personanan no por a identifica nan mes y 
despues a resulta cu nan ta Venezolano. 

Nan tur dos a keda deteni pa ta ilegal y 
hiba warda di Strand-Politie, y entrega na 
Departamento di Guarda Nos Costa. Ta trata 
diM.B.AyJ. A.A.B. 




KOOYMAN 


DEAL OF THE WEEK 


TOOLBASIX 
SET DI LOCK 

• Di stal inoxidable 

• Man di porta pa pafo di 1 3/8 inch te 
cu 1 3/4lnch 

• Ta lock cu yabi of cu conopi 



KOOYMAN MEGASTORE HABRI NON-STOP di 7am - epm y ZON 9am - 2pm 


Kooyman Megastore • Av. E. J. (Watty) Vos 20 
www.kooymanbv.com • facebook.com/kooyman.megastore.aruba 

Entrante januari awor, 

Aruba tambe 
lo haña team 
pa cembati 
^ondermijnend 
criminaliteiF, 

aunke cu atencion pa combati esaki ta 
mas dirigi riba Corsoy y Sint Maarten 

Pa Godfried Adem 


AMSTERDAM - Entrante januari 2016 
e prome grupo di expertonan hudicial fo’i 
Hulanda lo haci nan entrada den aparato 


hudicial na Corsow y Sint 
Maarten. Un team mas 
chikito lo keda unicamente 
na Aruba. 

Manera ta conoci algun 
luna pasa durante 
di e encuentro entre 
Ministernan di Husticia 
di e 4 paisnan den Reino 
a keda acorda cu lo bin 
un team di expertonan 
policial, forensico, di 
inteligencia, 

Tur esaki pa por combati e 
asina yama <ondermijnend 
crminaliteit. Esaki 
ta criminalidad, o 
sea crimen organisa 
cu tin su vinculonan 
cu gobernantenan o 
Gobiernu. 

Ta trata aki di tur forma 
di crimen cu ta forma un peliger pa integridad 
den un comunidad. Ehempel di esaki ta 
personanan civil, comerciante y otronan cu di 


masal ta comete fraude cu impuesto, laba placa 
di droga (o cu ta procedente fo’i otro forma 
ilegal), fraude den bienes raises (real estate), 
subsidionan di Gobierno, traficacion y benta 
di droga, traficacion di hende, y Cybercrime. 

Señalnan pe tipo di crimennan aki ta vigente 
tanto na Sint Maarten como Corsou. Pero fo’i di 
e grupo cu ta ser recruta lo bin un team pa yuda 
den otro ramo pa preveni cierto di casonan di 
e indole aki na Aruba. 

Pa Aruba a recruta e.o. Teamleider pa 
Tactiesch Recherche, un persona cu ta encarga 
cu 'Dossiervorming, y un Analista. 

Ta funcionnan hudicial cu no ta ser duna na 
Aruba y durante di e encuentro na Hulanda a 
inventarisa kico te necesidad. 

Manera ta conosi Sint Maarten a opone fuerte 
contra di esaki aunke nan tambe a firma e 
acuerdo aki. Esaki ta debi cu e teamnan cu lo 
keda instala lo no resorta bou di Cuerponan 
Policial sino directamente bou di PG. 

E atencion ta riba Sint Maarten y Corsou cu 
pa Hulanda tin gobernacionnan corupto na 
mando y cu tin lasonan cu crimennan organisa. 


Detencien 
despues di 
denuncia di 
Gezaghébber 

KRALENDIJK - Riba encargo di Fiscal algun 
rato pasá a detené e hómber cu ta sospechá di 
a manda scooter riba Gezaghébber dia 8 di 
óctober ultimo. E ta sospechá di menasa. 
Riba 8 di óctober Gezaghébber a hala atencion di un 
grupo cu tabata poniendo fever y a papia cu nan riba 
nan comportacion. Nan tabata strobando tráfico. 

E hómber detené a reaccioná riba Gezaghébber dor di 
a manda su scooter riba dje. 

A graba henter e suceso y a pon’é riba internét. 

Den e filmacion por mira claramente e carakter 
intimidante di e accion di e sospechoso. Ministerio 
Publico y Polis ta enfocá cu no ta tolerá ni butamento 
di fever ni comportacion intimidante. 

Ni contra ciudadanonan y sigur no contra autoridadnan 
den funcion. Lo interogá e hómber detené. 

Algun otro butador di fever, cu tambe tabata presente e 
dia ey, lo haña procésverbal en conexion cu strobamento 
di tráfico. 



ABV a gana y SEPPA 
a perde referendum 
: :: SABA _ 


Por mira cu e interes p’e referendum Nos por a compronde cu awor 
aki tabata grandi. Mayoria di dirigenciadiABVlopidianulaciondi 
e trahadornan na tur Cas di nos e contrato cu SABA tin cu SEPPA, pa 
Grandinan a participa. nan por negocia un CAO nobo. 


PORFIN A surgi claridad riba 
e discusion, cua sindicato tin 
representacion di e trahadornan na 
SABA, cu ta tur empleado cu ta traha 
na Casnan di Anciano na Aruba. 
SEPPA tin un contrato colectivo, 
pero ta ABV, cu t’e sindicato cu ta 
representa tur trahador cu ta traha 
den cuido di paciente, ta di opinion 
cu nan tin derecho di representa e 
trahadornan di SABA. 


Mediador di Gobierno a organisa 
un referendum y dicho hecho, a 
surgi claridad, ora cu ABV a haya 
un mayoria abrumador di 160 
voto, contra di 40 pa SEPPA. 

Minister Otmar Oduber ta sigui sostene Caribbean Linked 

Un plataforma pa 
artistanan hoben conecta cu 


mundo por lesa riba nos artista. 

Cu otro palabra Caribbean Linked ta 
un plataforma p’e artistanan hoben por 
haya e contactonan internacional y por 
promociona nan mes aki riba. 



^lnsd^ 

4 tlcket~ 

ida y buelta 

pa Puerto Rlco 


NABALOR 


CON PA GANA 


Pega 2 tlcket NO-Ganado dl Gold Rush na otro 
Sklrbl Nomber/Fam, adres y telefon patras dl cada tlcket 
Deposlt’e cerca bo rebendedo of na oflclna dl Lotto 
na Oranjestad of San Nlcolas 




t ji [ 9 1 1 1 





Elvis Lopez a bisa cu Minister Otmar 
Oduber ta gusta e programa aki y ta bay 
sostene otro aña mas hopi ainda. Maria 
Silva di su banda a indica cu ta hopi 
importante pa mira cu Minister di Cultura 
ta sosteniendo e espacionan cultural y 
actividadnan cultural. 

“E manera cu el a habri porta pa Atelier ta 
un aire fresco pa nos dor di por conta cu su 
sosten. E ta wak constantemente kico nos ta 
haci y tambe con e por yuda nos conecta cu 
otro entidadnan priva y gubernamental pa 
nan tambe wak con importante arte ta pa nos 
como comunidad”. 


otro islanan den Caribe y 
paisnan sercano 


DIAHUEBS atardi Minister Otmar Oduber 
a reuni cu Elvis Lopez y Maria Silva pa repasa 
den detaye e proyecto di Caribbean Linked. 

E reunion a bay den hopi bon ambiente y tanto 
sr. Elvis Lopez como sra. Maria Silva a sali hopi 
contento di por a haya e atencion y sosten di 
Minister Oduber pa cu e proyecto special aki. 
Elvis Lopez a indica cu Caribbean Linked ta 
un proyecto cu a cuminsa cune na Aruba cu ta 
pa conecta nos mes cu tur e otro islanan den 


Caribe y paisnan sercano. 

E ta un promocion p’e artistanan hoben 
den Caribe pa por drenta den contacto cu 
hendenan cu ta scirbi riba arte, cu ta critico 
di arte y ta invita nan pa cierto exposicion na 
diferente pais. 

Tambe e ta un promocion p’e artista hoben di 
Aruba pa drenta den contacto cu 
e personanan aki y asina nan por 
skirbi riba nan y hendenan rond 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZZnagon spec\áv% 



Samsung note edge 




blu sport 4.5 
afl. 210.00 


CA^YÓIII«» 

i 


SamsungsS minl 
afl. 315,00 


Aiso: Samsung S5 . s5 mini, Samsung S4. Samsung 4 mini. S3 mini etc.... 
Accessories fbr ail Samsung and Iphone models 

Toshiba Laptop 15.6 “ 4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 arxi $25.00, 

Google play cards and Playstation Network cajds. 

Sales, repair and accessories for aJI Samsung models and other oellulars. 


Campaña ta cuminsa 2 di october, 2015 y ta termina 20 di november, 2015 
Lo saca nombernan ganado durante sorteo live riba dialuna 30 
di november, 2015 pa 2:30pm na Telearuba 
























LITETECH INC. a scoge Green Aruba 2015 
como e conferencia pa introduci nan producto 
yama AfterGlow riba mercado. 

Dianan 27 y 28 di October awor LiteTech Inc. 
lo comparti informacion y detayenan tocante 
e tecnologia inovativo durante di e expo 
tumando lugar pa Green Aruba na Marriott 
Resort & Stellaris Casino. 

E conferencia ta inclui un programa hopi 
interesante di oradornan prominente y 
expertonan den e ramo di energia alternativo. 

AfterGlow ta un “breakthrough” revolucionario 
den eficiencia di panelnan solar; e tecnologia 
inovativo cu provee mehoracion radical den e 


“output” di panelnan solar, ta produci pa Persis 
Science of New Jersey. 

Ta un honor pa Green Aruba, cu LiteTech 
a scoge e evento aki pa lansamento di su 
producto riba mercado. 

Mientras cu fabricantenan di celnan 
solar mundialmente ta luchando pa haci 
mehoracionnan chikito den e eficiencia di 
nan productonan y awor a yega n’e nivel di 
22.4% eficiencia, un compania di tecnologia 
nobo di Merca ta prepara pa bolter e mundo 
di tecnologia “solar”. 

LiteTech Inc. a desaroya y patenta un metodo 
pa aumenta e eficiencia di panelnan solar di 
productornan reconoci te na 50%. 
E tecnologia ta cambia e forma cu 
e panelnan ta absobra luz y por 
wordo “retro fitted” (añadi) riba 
panelnan existente pa un costo 
minimo, dunando beneficionan 
abrumador riba nivel di eficiencia. 
Ademas, e tecnologia inovativo 
aki tin e capacidad pa permiti 
e panelnan pa produci coriente 
hasta despues di bahada di solo. 
E tecnologia ta un breakthrough 
revolucionario den e mundo di 
generacion di energia solar. 

E lansamento di AfterGlowna Aruba 
a wordo anuncia recientemente 
na Den Haag durante di Green 
Aruba pre-event. P’e compania 
LifeTech Inc., dr. James Marinakis 
y su partner y inventor dr. William 
Faenza a expresa: “Nos ta partner 


di Aruba den realisacion di e met ambicioso di 
100% energia sostenibel pa 2020. 

Nos ta compronde cu islanan chikito por y 
mester ta lugaman unda cu e poder di concepto 
y tecnologianan nobo por wordo purba y 
gestest, pa despues lansanan mundialmente.” 

Pa Utilities Aruba N.V., Franklin Hoevertsz a 
declara: “Nos tur ta inmensamente orguyoso 
y entusiasma cu LiteTech Inc. a scoge e 
conferencia Green Aruba VI pa mustra su 
tecnologia p’e prome biaha na henter mundo. 
Esaki ta solidifica Aruba su posicion entre 
paisnan cu ta “forerunners” den energia 
sostenibel.” 

E inventor di LifeTech su tecnologia AfterGlow 
lo ta na Aruba durante di Green Aruba, y ta 
invita tur esnan interesa den sera conoci cu 
e producto nobo y inovativo aki, pa pasa na 
Green Aruba Expo. 

Otro representantenan di e compania tambe lo 
ta na Aruba pa contesta tur pregunta relaciona 
n’e tecnologia nobo aki. 

LifeTech Inc. tin como visionpadramaticamente 
mehora e produccion di energia mundialmente, 
y pa trece energia cu un prijs rasonabel na tur 
persona uzando un acercamento integral. 

E compania su enfoke ta riba tecnologia di 
energia solar. E team di maneho di LifeTech 
Inc. ta consisti di expertonan di e industria, 
como tambe cientificonan investigativo, 
visionario y strategistanan. 

Pa mas informacion bishita e website www. 
LifeTechSolar.com y pa registracion www. 
greenaruba.org. 


3imply Xtie Beet I 

Simposio di Oncologia a 
cuminsa e anochi prome 
cu un cocktail riba beach 

Prome Minister Mike Eman invitado special 


ACTUALMENTE na Aruba ta tumando lugar 
un simposio hopi interesante y necesario cu ta 
trata Oncologia (Cancer) en general. 

E simposio aki, organisa dor di Oncologo 
dr. Jonkhoff, dr. Willemsen, dr. Daryanani y 
demas partner medico tanto na Aruba como 
Hulanda, ta unda specialistanan riba e tereno 
di Oncologia den ki forma cu ta, ta bin hunto pa 
tene disursonan al caso, pa intercambia entre 
nan mes informacion di e ultimo desaroyonan 
y discuti tratamentonan nobo cu tin riba 
mercado y tambe papia di trials (estudionan 
profundo) cu ta tuma lugar rond mundo pa 
haya e cura perfecto pa combati cancer. 

E simposio a start cu un encuentro ameno riba 
beach di Holiday Inn. Prome Minister Eman 
tabata invitado special di dr. Jonkhoff n’e 


encuentro bunita riba beach na Holiday Inn. 
Eman, kende a perde bon amigonan entre 
nan Dichi Tromp y Wubbo Ockels n’e malesa 
horibel cu yama cancer, a habri e simposio 
diahuebs mainta. 

Durante e cocktail-party Eman a haya 
oportunidad pa papia cu varios specialista pa 
haya splicacion un poco mas amplio di nan 
trabou. 

Luna di October t’e luna cu ta wordo dedica 
n’e malesa horibel cu yama cancer. Un luna pa 
conscientisa comunidad con anda di e mihor 
forma cu su curpa, pa percura pa detecta 
cancer na tempo y informa su mes riba e ultimo 
desaroyonan den mundo. 

Un plataforma manera e simposio den Holiday 
Inn unda profesionalnan ta bin hunto t’e mihor 


forma pa tene nan mes y e ‘paciente’ al tanto 
di tur loke ta pasa den e mundo aki riba tereno 
di Oncologia. 

E simposio a cuminsa diaranzon anochi cu un 
cocktail party pa den forma relaha esnan cu 
a bin Aruba pa atende y aporta n’e simposio 
hopi interesante aki, a conoce nan coleganan 
di Aruba. E atendencia p’e simposio ta grandi, 
pasobra e enfermedad cancer ta uno cu 
lamentablemente hopi di nos di un of otro 
manera ta haya nos mes confronta cu ne. 

Un amigo, familiar of bon conocir cu a haya e 
diagnosis devastador cu e tin cancer. 

Simposionan asina, aparte di tin nan balor 
inigualabel pa mundo medico, ta tene nos 
tur skerpi pa cuida nos mes y stima nos mes y 
esnan rond di nos un poco mas. 

Diasabra, 17 di october 2015, e simposio 
ta specialmente organisa p’esnan cu kier sa 
mas di e malesa cancer den un idioma mas 
comprendibel. 

Tur hende ta bon bini. Pa por participa 
mester registra prome. Pa registra por yama 
Departamento di Oncologia na dr. HOH. 
Mirando e exito di e simposio aki, e comision 
kier organis’e cada dos aña. 



Gobiemo di Aruba 


Un Anochi Dedica Na 

Educacion Continuo 

(Lifelong Learning) 


Bo ta invita pa un anochi yena 
cu informacion y inspiracion 


October 22, 2015 
Di 7:00pm to 9:00pm 


Biblioteca Nacional 

Arubiana, Bachstraat 5 


OcpartaniBntD di 
Enseñama Aruha 

Cambio di cobransa di 
motorrijtuigenbeiasting 
ta un ^^ahustacion^^ pa 
ranca mas di pueblo! 


por a compronde te n’e momentonan aki cu e 
lo ta mas halto. 

Y si resulta asina mes bo mester tene cuenta 
cu e ehempel cu nos a duna ta uno basa cu bo 
ta tank 5 biaha pa luna, pero realidad ta cu 
gasolin ta evapora liher y bo ta bay hayabo 
ta tank mas biaha cu consecuencia bo ta bay 
paga mas di loke bo a custumbra, segun Gerick 
Croes. 


PA PUEBLO e ta dificil guli e pilder cu e 
sistema nobo di cobransa lo no bay costa 
mas. Den principio nan tin rason, pasobra e 
declaracion haci dor di Minister di Finansa, 
drs. Angel Bermudez ta uno cu ta contradeci 
su mes y logicamente esaki ta crea iritacion. 
Netamente p’e motibo aki nos kier splica 
dicon su ponencia no ta cuadra cu realidad, 
segun Gerick Croes colaborador di MEP den 
Parlamento. 

Segun bo tank bo ta paga 

Na prome lugar el a declara cu e cambio aki ta 
budget neutral. Den principio esaki lo mester 
nifica cu pueblo NO ta bay paga mas na loke e 
ta custumbra di paga, por ehempel e 320 florin. 
Ta bon pa pueblo sa cu anualmente Servicio 
di Impuesto ta colecta aproximadamente 20 
miyon florin na motorrijtuigenbelasting, pues 
den e caso aki e sistema nobo lo ta supose di 
trece mesun tanto placa y no mas. 

Pero Minister di Finansa den mesun rosea ta 
subraya cu “segun bo ta tank bo ta pague”, pues 
cada bishita na pompstation lo nifica cu bo lo 
bay ta pagando e motorrijtuigenbelasting pa 
cada liter cu bo tank. 

E frecuencia lo bay determina con hopi bo ta 
paga, pues aki bo no por ta papia di budget 
neutral mas. 

Remarcabel ta cu un sistematica asina bo lo 
no por controla y ta mas cu logico cu bo ta 
confronta bo mes cu e hecho cu kier of no, 
husto of inhusto bo ta obliga di paga mas. 
Aunke cu Minister di Finansa, Angel Bermudez 
a papia di calculacion, mester enfatisa cu e no 
ta posibel pa haci 1 solo calculacion pa bo yega 
na un suma ideal. 

Tin mas cu 60 mil auto ta core riba Aruba y cada 
un tin diferente uso. E ta masha facil pa papia 
cu e lo ta budget neutral, pero 1 calculacion no 
ta representa tur e casonan individual. 

E asunto ta uno complica y hustamente esey 
nan mes a laga sa. 

Gobierno no sa kico pa haci 

Pueblo mes a ripara cu te cu awor Minister no 
a divulga kico lo bay t’e costo di accijns pa liter. 
Pueblo mester ta na altura cu n’e momentonan 



aki caba ta pagando 61.4 cent na accijns pa 
cada liter cual costo ta basta halto. 

Si gasolin subi of baha mes Gabinete Eman no a 
baha loke e ta cobra pa cada liter. Pues cu cambio 
den cobransa di motorrijtuigenbelasting 
automaticamente esaki lo subi. 

E secrecia cu tin awor relaciona cu e cambio y 
limitacion den duna informacion logicamente 
ta duna e impresion cu e motibo principal ta 
pasobra Gabinete Eman no sa precies kico pa 
haci. 

E ponencia cu ta wordo treci padilanti cu lo ta 
mucho tempran pa duna informacion ta uno 
absurdo debi cu falta apenas algun siman so 
den aña 2015 pa nan bay trata e ley y Gabinete 
Eman kier introduci’e entrante januari 
2016. 

Dos ehempel di calculacion 

Apesar cu 1 calculacion no ta 
representa tur caso individual na 
Aruba ta importante pa pueblo haya un 
idea di kico e cambio lo por costa nan. 

Ehempel 1: Si un persona ta tank 
full 5 biaha pa luna y su capacidad 
maximo di tanki auto ta 50 liter lo 
nifica 250 liter pa luna. Den un aña 
esaki ta 3000 liter. 

Si presenta un scenario cu 
Gabinete Eman dicidi 
di cobra 0.20 cent lo 
nifica cu bo lo paga na 
motorrijtuigenbelasting 
600 florin. 

Ehempel 2: Si presenta 
un scenario cu 
Gabinete Eman dicidi 
di cobra 0.30 cent lo 
nifica cu bo lo paga na 
motorrijtuigenbelasting 
900 florin (3x mas!). 

Den un ehempel manera 
specificamente presenta e 
unico manera p’e por keda 
budget neutral ta pa cobra 
320/3000 liter= 0.106 cent 
pa liter, pero for di paden nos 


Nunca Gobierno ta sali perdi 

Tene cuenta cu e cifranan ta un baloracion 
y no necesariamente ta refleha bo caso 
personal pero ta djis un ehempel pa ilustra 
con cos nan por bay cana cu cobransa di 
motorrijtuigenbelasting ora di cumpra gasolin. 
Logicamente e ta bay varia pa tur hende 
dependiendo cuanto biaha bo ta tank y 
capacidad di e tanki di bo auto. 

E ta obvio cu e intencion di Gobierno aki ta 
uno sinberguensa! 

Pueblo no mester laga Gabinete Eman gañabo 
cu e cambio lo ta budget neutral te ora cu di 
berdad nan presenta calculacion final. 

Un cos ta sigur, loke sea e cobransa pa liter 
ta bay bira Gabinete Eman nunca ta bay sali 
perdi cu e cambio aki. No mester lubida cu tur 
e cambionan aki ta pa genera 
placa mescos tur otro 
medida y reforma fiscal 
na caminda. Ademas 
Gabinete Eman tur e 
tempo cu a pasa no a ni 
absorba accijns, tampoco 
aumento di coriente 
corda nummerplaat. 

Pero si kier castiga 
abo rancando mas 
placa di tur manera cu 
ta existi for di bo. Awor 
e ta obvio nan programa 
di gobernacion yama 
«Castiga Pueblo»!, 
segun Gerick Croes 
(MEP). 

Parlamentario Chris Romero (MEP): 

Educacion no ta 
un luho, e ta un 
necesidad! 



OBSERVANDO e celebracion di 
Luna di Enseñansa aki na Aruba, 
y como un docente di profesion, 
Chris Romero tin cu haci enfasis 
riba e necesidad cu nos tin pa un 
liderasgo efectivo den nos sistema 
educativo. 

Nos muchanan merece y mester 
e mihor educacion cu nos ta 
capacita pa duna nan, y pa logra 
esaki nos maestronan mester di 
haya e hermentnan necesario pa 
por educa nos studiantenan na un 
manera apropia. 

E ta un lastima di mira cu Gobiemo 


di AVP ta 

prefera di gasta placa den hasi 
show mediatico, na lugar di inverti 
e placa ey den educacion. 

Tur dia, segun Chris Romero, e ta 
scucha docentenan ta keha cu tin 
falta di recurso y material pa duna 
les na nan alumnonan. 

A corta asina tanto den 
presupuesto di educacion, cu 
ni buki e alumnonan por haya 
mas pa sigi nan lesnan. 

Aworaki e maestronan ta haya 
nan obliga di saca copia di e 
bukinan p’e muchanan por 
haya, pasobra placa no ta yega 


pa cumpra buki. 

Pero di otro banda, e suma 
di schoolgeld of cualkier otro 
gasto escolar si a bira mas hopi. 
Alumnonan di scolnan mas 
avansa ta haya nan obliga di paga 
sumanan cuantioso pa por sigi nan 
estudio. 

Y asina tin hopi mas carencia 
urgente den nos sistema educativo 
na Aruba cu mester di atencion 
inmediato, pero Gobierno no ta 
interesa pa soluciona esakinan. 
Ta prefera di aloca e placa den 
proyectonan menos urgente 
p’asina e grupito liga na AVP keda 
beneficia atrobe, y sigi lucra riba 
custia di pueblo. 

“Nos como Parlamentario y den 
calidad di representante di pueblo, 
tin e responsabilidad di recorda 


Gobierno cu e ta den obligacion 
pa haci lo necesario pa mantene 
su pueblo educa, cuminsando cu 
esnan cu ta atendiendo scol ainda. 
Dunando prioridad na nos 
studiantenan, Gobierno mester 
sigura un futuro prominente pa 
henter nos comunidad. 

Tin hopi carencia den nos sistema 
educativo, y Gobierno di AVP 
claramente no ta dunando un 
interes real n’e problemanan mas 
preocupante cu ta reina den nos 
scolnan tur rond di Aruba. 

P’e motibo aki, nos como partido 
MEP ta compromete nos mes cu 
pueblo di Aruba di duna educacion 
su prioridad mereci. 

Nos ta kere firmente cu un pueblo 
educa, ta un pueblo liber cu hamas 
por wordo engaña. Educacion no 
ta un luho, e ta un necesidad!”, 
segun Chris Romero. 





Eegistra awo! 

Manda bo e-mail na 
noticia@aweniaiTita.cora 




EMPEÑA Y CUMPRA ORO 


[ MESTER Dl PLACA? 


PASA Y COMPROBA PA BO MES! 


(!) 


JUWELENHUISJE 

ORARIO lOAM - ÓPM DIALUNA TE DlABIERNA 


ORANJESTAD WERFSITIAAT 7 LOK, 12 TEL 5B8 4141 O SAN NiCOLAS B. V/D VEEN ZEPPENFELDSTRAAT 14 TEL 584 4141 

Cu discurso conmovedor 

Prome Minister 
Mike Eman a 
habri simposio di 
Oncologia na Aruba 

PROME MINISTER Mike Eman a habri 
e simposio di Oncologia diahuebs mainta 
dilanti un audiencia grandi consistiendo di 
medico, enfermero, analistanan medico, otro 
profesionalnan riba e tereno aki local. 

Un parti grandi di esnan presente a bin di 
exterior pa sea hiba un discurso medico 
of scucha kico t’e ultimo desaroyonan den 
diagnosticacion di cancer, tratamentonan 
nobo cu tin riba mercado y estudionan di 
ultimo tempo. 



nan, a haci loke e tabata 
por, pero su amigonan 
mester a entrega 
spada n’e enfermedad 
devastador aki. 

Den su discurso Prome 
Minister Eman a elogia 
e comision organisador, 
cu palabra special di 
danki na su amigo dr. 

Jonkhoff, el a gradici 
e participantenan 
pa nan dedicacion, 
nan logronan, nan trabou duro, nan 
profesionalismo y p’e parti di nan bida cu nan 
ta dedica den yuda otro, den busca cura pa 
cancer of den mehora bida di esnan cu ta sufri 
di e malesa 


“Mi lo no papia riba e vision 
di salud publico na Aruba. Esey mi ta kere ta 
mihor na su lugar pa wordo haci dor di mi 
colega dr. Schwengle.” 

Mas leu den su discurso cu un bes mas a capta 
atencion completo di tur presente pa su bunita 
expresion di palabra Eman a bisa cu hopi bes e 
tin diferencia di opinion cu su coleganan den 
Reino, pasobra e no ta wak cifra, pero e hende 
tras di e cifra cu ta importante pa tin derecho 
riba bon cuido medico y bienestar. 



Prome Minister Eman no ta un medico, pero si 
un persona cu un curazon grandi cu ta stima 
su prohimo. Un persona dedica na )mda esnan 
cu ta sufri di cualkier 
enfermedad. Un 
personacuaperde 
bon amigonan 
n’e enfermedad 
cancer. 

El a pasa hopi 
t e mp o 
c u 


Eman a bisa cu salud publico na Aruba y otro 
parti di mundo ta confronta retonan grandi, 
mirando e desaroyonan cu tin. 

E ta sigur cu profesionalnan na Aruba, dr. 
HOH, AZV y otronan ta sinti nan mes re-inforsa 
cu e simposio aki. 


“Prosperidad ta transcende loke nos tin 
na entrada. Nos mester tin bon bista pa 
yuda esnan cu mester di nos sosten y nos 
solidaridad.” 

Dirigiendo su mes n’e publico Prome Minister 
Mike Eman a bisa cu nan tin un profesion 
bunita pero tambe pisa. 

“Boso ta wak den wowo di e paciente cu ta 
duda y ta preocupa si e ta biba pa keda un 
tempo mas largo cu su famia. 

Boso tin bes tin e capacidad y conocimento 
profesional pa yuda e paciente biba un poco 
mas largo y mehora su situacion di bida. 

Un mihor calidad di bida ta loke nos ta 
comparti. Esaki ta trece nos hunto aki pa haci 
un compromiso fuerte pa mira con nos por 
promove pa e ciudadano un mihor calidad 
di bida.” Prome Minister despues a dedica 
tempo y atencion na dos bon amigo di dje cu 
a perde nan lucha contra cancer, Dechi Tromp 
y Wubbo Ockels. 

Minister Michelle Hooyboer - Winkloar 

"Exito na cas y scol ta cuminsa cu comunicacion positivo'^ 

Tayer pa mayornan di Tienda di Educacion 



E necesidad di tin un instancia, un sistema, 
un grupo of persona pa contesta peticion di 
un mayor cu mester di un ayudo, conseho, ta 
loke a inspira e grupo di Tienda di Educacion, 
pa a wordo crea cu ta duna, conseho of sosten 
den educacion di mucha y hoben. 

Awendia e number 161 ta algo cu no por falta 
den un mayor su bida. Pa acentua e importan- 
cia di comunicacion entre mayor y )du aun mas 
charlanan ta ser teni na scol y na diferente 
ocasion pa mustra cu tin mucho mas manera 
pa educa un mucha y sostene den bida. 

Minister Michelle Hooyboer-Winklaar ta mira 
e importancia den cuadro di celebracion di e 
Luna di Ensenansa pa no solamnete pone en- 
fasis riba e docente of e alumno, pero tambe 
un oportunidad pa duna mas sosten n’e mayor 
na cas. 

Den un sala completamente yen na Biblioteca 
Nacional, Tienda di Educacion a duna un 
charla na un grupo di mayor y maestronan 
presente. 

Y ta un charla manera a wordo duna dor di 
Tienda di Educacion, cu ta basa su mes den 
e potencial di bisa locual cu bo kier haci en- 
bes di locual bo kier pa bo yiu haci, na unda 
sinceridad y e manera mas eficaz pa bin cu 
solucionnan y no haci di bo conversacion cu bo 
yiu un interogacion ta loke t’e mensahe duna. 


Internacionalmente, un Tienda di Educa- 
cion, ta un requerimento cu bo mester tin pa 
cumpli cu e tratado di derechonan di mucha 
cu ta wordo celebra dia 20 di november. Algo 
sumamente importante den bida di mucha y 
mayor, e mandatario encarga cu Educacion 
ta expresa. 

E importancia ta grandi pa tin personanan cu 
experiencia di trata cu sentimentonan. 
Corina Linssen ta duna di conoce cu e dis- 
ponibilidad di Tienda di Educacion a crece 
significantemente. 


Na 2014, a registra 300 caso cu for di cual 35 
tabata bishitanan na cas. Awe na 2015 e cifra 
di 300 ya caba a duplica su mes, mientras cu 
e bishitanan na cas ta actualmente 80. 
Bishitanan cu ta requeri mas di un bez y ta 
ripiti su mes pa sigui trata e casonan person- 
almente. 

“Un mucha no semper por expresa su mes cu 
su sernan keri, riba cierto cos cu ta pasa cune. 
Un hoben mayoria bes ta sera su mes den si- 
lencio sin por expresa dor cu e no kier faya un 
di su hendenan rond di dje, sin realisa e daño 
emocional cu e ta haci na su mes. 

Un mayor na su bez tin bez no sa con pa ex- 
presa su mes y ni con pa aplica un disciplina 
sin hurt e mucha. 

No ta falta di comunicacion, ni tampoco falta 
di confiansa, ta simplemente cu e amor p’e 
sernan keri t’asina grandi cu e comunicacion 
ta tranca. Ta na momentonan asina cu Tienda 
di Educacion ta di vital importancia. 

Bullying, pestmento, fayonan den testnan na 
scol, abuso na cas, abuso sexual ta topiconan 
cu ta resalta den e combersacionnan, pero 
tambe e repentino perdida di un persona keri. 
Tienda di Educacion, conseho of sosten den 
educacion di bo yiu, su telefon ta 588-87100. 
Website www.tdearuba.com . SituanaPampu- 
nastraat 14, Dakota, Aruba. Special helpline 
yama 161 gratis. 

Santa Rosa ta felicita tur cunukero, criador y 
piscador riba Dia Internacional di Alimentacion 



MANERA tur aña e “Dia Mundial di Ali- 
mentacion” ta wordo conmemora durante e 
luna di october y tur aña ta scoge un tema di 
importancia pa pone enfasis ariba. E aña aki 
e lo wordo celebra dia 16 di october y e tema 
escogi ta “Social Protection and Agriculture, 
breaking the cycle of rural poverty”. 

Esaki ta pa duna realse n’e importancia di 
reduccion di pobresa di campo y consecion 
di aceso na cuminda y e forma den cual esaki 
ta wordo adqueri. 

Ta importante pa tene na cuenta e scenario 
y purba bin cu solucion, na momento cu un 
famia tin dificultad pa por eherce un profe- 
sion p.e. pa motibo di malesa. Un otro punto 
cu tambe ta bin dilanti y cual ta importante 
pa considera, ta na momento cu e famia no 
tin suficiente entrada pa por cria nan famia. 
Esaki sigur ta puntonan hopi esencial pa tene 
cuenta cu nan pa evita cu famianan ta wordo 
confronta cu e tipo di problemanan social 
menciona. 

E strategia con e Organización “Food and Agri- 
culture Organisation (FAO)” ta mira como uno 
crucial pa implementa como solución pa evita 
e problemáticanan aki den un comunidad, ta 


pa yuda incorpora programanan di proteccion 
social cu strategianan y politica nacional di 
desaroyo. 

E protection social por wordo defini di dife- 
rente perspectiva. Pa menciona algun cu 
sigur por yuda; ta e.o. pa crea oportunidad 
di trabou, asegura cu tin alimentación sano 
disponibel, fondo y servicionan cu ta diseña 
pa yuda esnan mas vunerabel y tambe esnan 
di menos recurso, ya cu proteccion social por 
auxilia esnan mas vulnerable. 

Cu esaki FAO ta indica, pa tranforma esaki 
den programanan varia pa protega y ofrece un 
sistema di bida den cual famianan por mehora 
nan entrada y capacidad n’e mihor forma. 

Santa Rosa tambe ta uni n’e celebración aki, 
mirando e importancia cu producción di cum- 
inda ta p’e comunidad Arubano y mundial. 
Tur dia nos ta disfruta di 3 cuminda cual ta e 
muestra bibo di e esfuerzo haci dor di produc- 
tornan local tanto na Aruba como den exterior 
y ta importante pa nos reconoce y balora nan 
esfuerzonan. 

E aña aki, mundo a experiencia un aña diñcil 
cu contratiemponan climático, sinembargo, 
nos productornan local no a descurasha y a 
sigi planta cu poco awa. 


Esaki ta otro muestra cu na Aruba nos tin pro- 
ductornan balente y determina pa sigi sostene 
nos Sector Primario na Aruba. 

Danki na nan esfuerzo cu awe ainda por cum- 
pra algun productonan fresco pa alimenta 
nos famia y mantene nos cadena alimentacio 
local. 

Como Departamento encarga cu Agricultura, 
Cria y Pesca, Santa Rosa lo keda duna su 
maximo esfuerso pa por sigi brinda un mihor 
servicio y tambe asistencia na tur nos Agricul- 
tornan, Criadornan. 

Nos empeño ta keda na un productividad di 
alimentonan mas saludabel y sustenibel po- 
sibel na momento cu un productor, yega na 
ofrece e publico su producto. Tur esakinan 
mester ta liber di cualkier kimico cu por ta 
dañino pa salud humano y cu por ofrece nos 
hendenan un alimentación balancea. 

Santa Rosa Aruba ta felicita henter e comu- 
nidad di Agricultor, Criador y Piscadornan di 
Aruba cu e Dia Internacional di Alimentacion 
y na tur nos Amigonan di Santa Rosa cu dia- 
riamente ta sostene nos productornan dor di 
cumpra local. 

Festival di Buki pa Mucha 2015 

^Ra...ra...ra cen per la? 
lesa pa be sa!^ 



DIANA Marchena ta participa na e festival di buki. 
Biblioteca Nacional Aruba ta tene cuenta cu partici- 
pacion di mas cu 50 scol preparatorio, basico y special 
riba nos isla cu lo ricibi bishita di autor, ilustrador y 
contador di storia. 

Diana Marchena-Martes ta un contado di cuenta pa e 
organisacion Bon Nochi Drumi Dushi. Diana ta haya 
cu ta hopi importante pa stimula lesamento di buki 
y contamento di cuenta. 

Diana a participa diferente biaha na siman di buki 
como contado di cuenta. Mayoria storia cu Diana a 
conta, el a skirbi su mes of a pone su toke den dje. 
Storia cu Diana a yega di conta durante di siman di 
buki ta entre otro: ‘Ken lo kere Zachary’: e storia di 
un mucha cu su mama ta busc’e te laat for di scol; 
‘Jacky Jacky’: e morocho cu a pasa den aventura na 
cas di nan wela’; ‘Mi lo stima bo semper; di e palo 
di kwihi cu su yiu’. 

Biblioteca Nacional Aruba ta organisa e festival aki 
pa promocion di lesamento y pa involvi mucha activa- 
mente den e mundo di buki cu un siman di actividad 
rond di buki. 

E actividadnan ta tuma lugar diferente caminda, tanto 
na biblioteca como na diferente scol. Tur aña ta scohe 
un tema central pa e festival y ta presenta un buki 
como e Regalo di Siman di Buki. ‘Ra.. .ra.. .ra con por 
ta? lesa pa bo sa!’ ta e lema di e festival y e tema ta 
‘Naturalesa, ciencia y tecnologia’. Ta falta net 3 siman 
pa e apertura di e Festival di Buki pa Mucha. 

Apertura di e festival di buki pa mucha ta diabierna 


30 di october patras di 
edifcio di BNA na G. 
Madurostraat di 5or pa 
8or p.m. Scol cu ta pre- 
para e apertura ta Scol Pius 
X, Dakota. 

Clausura ta diabierna 6 di no- 
vember na Emma School 
na Ayo. 


coK por fca. 

Leso. po. bo so.! 











20 


AWEMainta Diabierna, 16 Oktober 2015 



Traha un presupuesto: 
Nos tur mester traha un! 

"BO kier sa si bo tin suficiente placa pa cum- 
pra e cosnan cu bo kier of cu bo mester? E 
contesta riba e pregunta aki ta hopi simpel si 
bo traha cu un plan. 

Asina bo sa di antemano si bo tin placa p’e 
cosnan cu bo mester y e cosnan cu bo ta desea. 
Un plan asina yama un ‘presupuesto’. 


UN PRESUPUESTO TA CONSISTI Dl 
DOS PARTI: 

Entrada: Cuanto placa bo ta haya durante 
cierto temporada. E suma aki bo ta pone na 
banda robes di e presupuesto. 

Gasto: Cuanto placa bo ta bay gasta. E suma 
aki bo ta pone na banda drechi di e presu- 
puesto. 

Tur entrada mester wordo conta 
hunto y tur gasto mester wordo 
conta hunto. 

E resultado bo ta pone ful abou di 
bo presupuesto como ‘entrada total’ 
y ‘gasto total’. Si ambos banda di e 
columna ta igual, bo tin un presu- 
puesto balansa. 

Tin dos sorto di gasto: 

Gastonan fiho: Esaki ta gastonan 
cu bo tin tur luna manera huur, hy- 
potheek y fiansa; 

Gastonan Variabel: Gastonan cu ta 
cambia tur luna. 

Tin dos sorto di gasto variabel: 
Gastonan cu ta necesario: Esaki ta 
costo di cosnan cu bo tin mester di 
nan manera, awa, coriente, comes- 
tibel. 

Gastonan cu ta opcional: Esaki ta 
costo di cosnan cu no ta un nece- 
sidad primordial, manera carchi pa 
cinema of gasto di telefon. 

Si e gastonan total ta mas cu e en- 
trada total, bo presupuesto ta for di 
balansa. Bo ta sacando mas placa di 


loke bo tin na entrada y esaki no por. 

Tips 

Gon bo ta yega na un presupuesto balansa? 
Trata na minimalisa bo gastonan cu ta opcio- 
nal. Baha bo gastonan cu ta necesario: Uza 
bo telefon menos y no gasta awa y coriente 
pa loco. 

Uza bo placa cu bo a spaar solamente den ca- 
sonan di emergencia. Si bo gastonan ta menos 
cu bo entrada y bo ta resta placa fin di luna, bo 
por spaar loke resta. 

Purba semper pa spaar placa y asina logra bo 
metanan na termino largo. Por ehempel, bo 
por spaar pa un tablet, telefon nobo of paña 
nobo. 

Uza bo placa pa cosnan cu bo mester di berdad. 
Si despues bo ta resta placa, bo por gasta esaki 
n’e cosnan cu bo ta desea. 

PwC Aruba ta sigui cu e proyecto Earn Your 
Future, bishitando scolnan tur rond di Aruba. E 
esencia di e programa Earn Your Future di PwC 
Aruba ta pa siña e muchanan con pa maneha 
nan placa y con pa spaar. 

Den esaki e muchanan lo siña cu tin cosnan cu 
ta necesario y tin cosnan cu no ta necesario y 
con pa pone nan prioridadnan. 

E aña aki alrededor di 20 scol ta participando 
y tin entre 26 pa 28 trahador di PwC Aruba 
riba e proyecto aki cu ta tuma dos mainta y dos 
lesuur di cada scol. 

PwC Aruba ta busca formanan pa sigui aporta 
na comunidad y specialmente n’e hubentud 
di Aruba. 


Sorteo Big Wheel Lottery 

15 October 2015 


Diario: 

5659-9931—3495 

Corsow: 

1445—3875—2155 

Super4: 

9691 

Flamingo: 

3307—9593—5745 

Smarty: 

5334—9338—9545 

Dayly: 

7676—7768—4863 


Undabo placata 
SIGUR! i 

Registra awo! 

Manda bo e-mail na 
noticia@awemainta.com 


Polar Domino Showdown na 
99 Bar & Reslauranl!! 



DIASABRA awor, 17 di october 
cuminsando pa 8’or di anochi, 
un biaha mas e “Embahador di 
Domino” di China, esta Han(s) 
di 99 Bar & Restaurant, lo pone 
Kudawecha y becindario tembla 
riba scala di Richter cada biaha 
piedra bati riba mesa di e unico 
“Square Garden” di domino na 
mundo!! 

E evento lo ta un tremendo “show- 
down” entre e dos teamnan rival 
di “Family & Friends” y Team 
Madiki, y un biaha mas, “a peti- 
cion!”, Han(s) lo percura pa otro 
dushi y tutu “cherry on the cake”, 
e inolvidable “Chicas Polar”!! 

Pero prome cu nos sigui cu e 
antesala aki, nos kier a anuncia 
cu’n biaha mas mundo di domino 
ta den un “babucation” total, 
kedando cu boca habri, ora e 
noticia a yega cu nada menos 
e “magnate” den domino, Don 
“Osvaldo el Contador”, hunto cu 
su “socio-del-momento”, un tal 
“Lucky Viviano”, a haya un sa- 
pato blanco “lu-louche lu-louche” 
di nada menos cu dos djaca di 
caña den domino, Salomon “no 
hay por donde” y Haime “The 
Colocher” Dijkhoff cu “dubbel F 
y lange ei”!! 

Observadornan “psychico” ta re- 
marca cu nan a detecta un “aura 
magnetico” di atrae sapato blanco 
serca “Lucky Viviano”!!! 

Un otro boletin cu tambe a yega 
nos mesa di redaccion t’e can- 
tidad alarmante di “kids” cu ta 


desaroyando na 99 Bar & Res- 
taurant! 

No mucho tempo pasa “Kid Cala- 
bas” y “Kid Turibana” a haci nan 
debut, y den corto tempo a join 
nan “Kid Sero Pita”, “Kid Tama- 
rijn”, y “Kid Tanki Flip”. 
Recientemente e coleccion di 
“kids” a wordo expandi cu e 
“belezen Kid Panama(straat)” y 
“Kid Buchanan 18”, tambe conoci 
como “Kid Anger Management”!! 

Tin papia den “wandelgangen” 
cu si sigui asina, muy pronto 
“Kudawecha Square Garden” lo 


wordo converti den “Kudawecha 
MFA”, esta un “Multi Fight Ac- 
comodatie”. 

Pero, ban awor p’e candeloso 
wega di diasabra awor!! 

Danki na sponsoring di Polar 
Beer, un biaha mas e gang di “Chi- 
cas Polar” lo bin anima e torneo 
cu premionan fabuloso y masha 
hopi vitamina pa wowo!! 

Un anochi caminda nivelnan di 
“steroids” y “testosteron” lo por 
yega midi nan halto nunca bisto 
den Kudawecha y becindario!! 

Dos team sumamente peligroso 


den deporte di domino, esta 
Team “Family & Friends” y Team 
Madiki, lo enfrenta otro diasabra 
awor 17 di october pa 8’or di 
anochi pa dicidi ‘for once and for 
all” ta ken ta mas duro den “pega 
weso”!! 

Shonnan no perde e tremendo 
anochi aki den e unico “Domino 
Square Garden” na mundo, esta 
99 Bar & Restaurant na Kudawe- 
cha, caminda domino di top nivel 
lo wordo compaña pa premio 
y ofertanan fabuloso ofreci p’e 
unico “Chicas Polar”!! Yegaaaaa!! 

Recordando Oscar Steba, 
un musico multifacetico di pura sepa 

(E arficulo aki fa skirbi pa Ramon Todd Dandaré, cu cooperacion balioso di Ebby 
Peferson y, na su momenfo, di Oscar Sfeba mes) 



DIABIERNA dia 9 di october 2015 Oscar 
Steba a fayece na su cas na Rotterdam, Hu- 
landa. Dia 3 di december 2006 Club Social 
Flor di Oriente hunto cu Caribbean University 
of Aruba (C.U.A.) a organisa un homenahe n’e 
gran musico Arubiano aki na Plaza Cultural 
Flor de Oriente. 

Esaki como gratitud y elogio pa su carera mu- 
sical, su exito y su meritonan den mundo di 
musica. 

Oscar a haya awa na wowo ora cu e diado- 
mingo ey su coleganan musico y su amigonan 
musical di Aruba a honr’e cu nan presencia y 
nan participacion n’e homenahe duna na dje. 
Na caminda p’e homenahe di Oscar, Ramon 
Todd Dandaré a skirbi e siguiente articulo cu 
a sali publica den e medionan di comunicacion 
di Aruba y cu el a manda un tiki adapta como 
recuerdo pa publica awor cu Oscar a bay laga 
nos. 

Juan Oscar Steba, mihor conoci como Oscar 


Steba, a nace na Corsou dia 13 di juli 1930. El a 
bin biba na Aruba hunto cu su famia cu 9 aña di 
edad. Su tata, Arnulfo Steba, tabata un musico 
hopi conoci aki na Aruba, particularmente den 
e bario di Dakota, caminda nan a establece. 
Oscar mes a bay Corsou bek pa sigui su estudio 
na Skerpene. Ey ta caminda, mescos cu hopi 
otro musico di ex-Antiya Hulandes, el a dal su 
prome stapnan riba tereno musical. El a cum- 
insa tocando trompet y den un tempo record 
di nuebe luna ya e tabata domina tocamento 
di e instrument aki. 

Esaki tabatin como consecuencia cu e Direc- 
tor di e Orkesta Filarmonico a integr’e den e 
orkesta mesora. 

Cu su 18 aña Oscar a regresa Aruba. E prome 
agrupacion cu el a integra na Aruba tabata Ca- 
ribbean Boys; esaki a sosode durante e epoca 
di 1949 pa 1953. E conhunto aki tabata ensaya 
na cas di Billy Picus na Companashi. 


Oscar tabata toca “primera trompeta” y el a co- 
dirigi Caribbean Boys hunto cu Edwin Zichem. 
Despues di Caribbean Boys nan a forma e 
agrupacion Estrellas Rey de Copas. Un banda 
formal y bon disciplina cu a haci varios bon 
presentacion na Voz di Aruba for di Club Wata- 
pana den Wilhelminastraat. 

Tambe nan tabata amenisa fiesta na otro 
clubnan grandi rond di Aruba. Prome cu nan 
a forma Estrellas Rey de Copas, Oscar a haci 
un gira pa San Juan, Puerto Rico pa presenta 
durante un Festival di Musica Folklorico. 

Otro musiconan prominente di Aruba cu a haci 
e gira aki tabata Padu del Caribe, Edwin Zichem 
(cantante) y Harry Lake (trompetista), denun 
banda forma hunto cu musico di Corsou, entre 
otro Julian Coco (kitarista) y Alejandro Frans 
(cantante). Despues di tempo Estrellas Rey de 
Copas a bira Estrellas Lucky Strike, tambe un 
excelente conhunto. 

Harry Lake tabata Director Musical di e dos 
conhuntonan aki y Oscar Steba a sigui’e como 
Director Musical di Estrellas Lucky Strike, 
despues cu Harry a emigra pa Merca pa motibo 
di trabou. 

E ultimo conhunto grandi cu Oscar a toca aden 
aki na Aruba tabata Sensacion Musical, un 
conhunto tur afo. Aki nos ta papia di créme de 
la créme, un berdadero SENSACION! 

Oscar tabata aregla, dirigi y toca “primera 
trompeta” den e conhunto aki. Su coleganan 
musico tabata, entre otro, e trompetistanan 
Arnold Beyde y Donny Pietersz, Eddy Bennett 
(pianista), Alberto Dollison (bahista), Ebby 
Peterson (timbalero), Arturo Calmes (bongo- 
sero) y Eddy Mackay (conguero). 

E cantantenan tabata Juancho Kock, Edwin 
Zichem (alabes manager di e conhunto), Tirso 
Steba (bolerista, ruman di Oscar) y Erwin Tu- 
jeehut (alabes percusionista). Tambe Oscar 
a yega di toca cu e pianistanan Raffy Hodge, 


Mario Bislicky Sonny Yearwood, kende a toca 
cu Sensacion Musical na Surinam. 

Na cuminsamento di añanan ’70 e musiconan, 
boluntariamente, a desintegra e conhunto. 
Sensacion Musical nunca no a graba disco, 
loke ta di lamenta, pero si tin hopi grabacion 
riba sinta. 

Eddy Tromp di ex-Butishi di Alegria tin un 
coleccion grandi di grabacion di Sensacion, 
manera tambe sa yama e banda. Lo no ta un 
mal idea pa sea UNOCA, Departameno di 
Cultura of cualke boluntario publica e graba- 
cionnan aki pa conserva nan pa nos patrimonio 
musical. 

Oscar Steba a yega di compaña varios artista 
grandi, entre otro Alberto Beltrán, Bienvenido 
Granda, Rolando la Serie y Orlando Vallejo. 
Tras di e epoca di oro aki, Oscar a drenta hotel 
como musico profesional na aña 1970. 


Conhuntamente cu Sonny Yearwood nan a for- 
ma Los Decanos del Ritmo. Despues di Decanos 
Oscar a bay toca como bahista den un orkesta 
grandi, bou di direccion di Fred Stamer, cu tur 
anochi tabata compaña shownan grandi na 
Aruba Sheraton Hotel. 

Na 1975 a honra Oscar como e prome “Music- 
man of the year”. 

Su yiu, Reno Steba, bahista virtuoso di fama 
mundial, a encurasha e tata pa siña toca piano 
y Oscar a bira pianista tambe. 

Oscar Steba tabatin un carera largo y briyante 
su tras y te na ultimo el a continua cu e mesun 
vigor tocando piano y saxofon, ademas di 
tabata areglista, trompetista y bahista. Hopi 
hende no sa, pero Oscar tabata un bon cantante 
di bolero tambe. 

P’esey nos por cataloga Oscar Steba, Dakotero 
del alma, como un musico par excellence, un 
musico multifacetico di pura sepa. 

Pabien na tur e ganadenan den 
e Aruba Chess Challenge 2015 




DEN e weekend cu a pasa, Aruba tabata sede 
di un torneo internacional di ajedrez cu a 
conta cu participacion di Venezuela, Bonaire, 
Corsou, Surinam y nos propio hungadonan 
di Aruba. 

E Aruba Chess Challenge 2015 sigur tabata 
uno exitoso unda nos hungadornan di Aruba 
durante 4 dia a bataya fuerte contra esnan di 
exterior. 

E aña aki e Federacion di Ajedrez lo cumpli 
su di 69 aniversario y a celebra esaki cu un 
torneo internacional di taya. 

Tur e weganan a tuma lugar den Conference 
Room di La Cabana Beach Resort & Casino. 

E torneo a wordo hunga den 3 categoria, esta 
“Open Group” cu premionan efectivo, U-18, 


U-12 y U-10. Nos tin e resultadonan di nos 
hungadornan local den e “Aruba Chess Chal- 
lenge 2015”. Den U-18, un di tres lugar a bay 
p’e hungador Jomar Benschop cu 5.5 - 7, mien- 
tras den U-14 na un di dos lugar a keda Brian 
Diaz 4-7 yna di tres lugar Nigel Quandt 3.5-7. 
Den e U-12, na di tres lugar a keda Ilya Stet- 
senko 7-9, mientras den U-10 e prome lugar a 
bay pa e hobencita Thamara Sagastegui 6-9. 

Nos di AWEMainta ta felicita tur nos hunga- 
dornan local y specialmente esnan cu a cay 
den premiacion durante di e Aruba Chess 
Challenge 2015. 

Un palabra di danki ta bay n’e Federacion di 
Ajedrez p’e tremendo torneo y hospitalidad 
brinda na nos bishitantenan di exterior. 

The Aruba Chess Challenge 2015: 


Sumamente 
grandi y exitoso! 






DURANTE fin di siman cu a pasa, 
pa ta exacto di 8 pa 11 di october, 
Federacion di Ajedrez Aruba a 
organisa e di 9 edicion di e torneo 
internacional The Aruba Chess 
Challenge cu a tuma lugar den e 
Conference Room di La Cabana 
Beach Resort & Casino. 

E aña aki tabatin un total di 98 par- 
ticipante, un record nobo (!), pro- 
cedente di 5 pais: Aruba, Corsou, 
Hulanda, Suriname y Venezuela. 
Tabatin tres grupo, cualnan tabata 
un Open Group, mientras cu e parti 
hubenil a ser hunga den un U-18 
Youth Group y un U-12 Youth 
Group. 

E aña aki pa di dos biaha durante 4 
dia a hunga un total di 7 buelta den 
e Open Group y U-18 Youth Group, 
mientras e U-12 Youth Group a 
hunga 9 buelta durante 3 dia. 

U-12 Youth Group 

Den e grupo aki a participa un 
total di 42 mucha, representando 
Aruba, Corsou y Suriname. 

E participantenan tabata hopi 
sportief cu otro durante di wega 
y tambe despues di wega. Hopi 
hende a bin wak e partidonan di e 
categoria aki. Un y tur por a mira 
aperturanan interesante, combi- 
nacionnan tactico bon calcula y 
diferente schaakmat bon ehecuta. 

Despues di 9 buelta e gana- 
dornan a bira conoci: U-12 
Overall Winners 

lerlugar: AlishaJaipersaud (SUR) 

8.5 punto di 9 wega; 2do lugar: 
Stephen Sojo (SUR) 8 di 9 
3er lugar: Ilya Stetsenko (ARU) 7 
di9. 

U-10 Winners 

ler lugar: Thamara Sagastegui 
( ARU) 6 di 9; 2do lugar: Xavier 
Werleman (CUR) 5.5 di 9 
3er lugar: Shruti Dhaniramsingh 
(SUR) 5 di 9. 

U-8 Winners 

ler lugar: Aryan Badri (SUR) 5 
di 9 (39.5 SB); 2do lugar: Anisha 
Jaipersaud (SUR) 5 di 9 (39.0 SB); 
3er lugar: Aviandrie Kastablank 
(CUR) 3.5 di 9. 


U-18 Youth Group 

Den e grupo di U-18 un total di 30 
hungador a participa procedente 
di Aruba, Corsou y Suriname. E 
bataya den e categoria aki tabata 
hopi fuerte y despues di 9 buelta a 
standingnan final tabata como lo 
siguiente: 

U-18 Overall Winners: 

lerlugar: David Pieters (CUR) 6,5 
di 7; 2do lugar: Dylan Mathilda 
(CUR) 5,5 di 7; 3er lugar: Jomar 
Benschop (ARU) 5,5 di 7. 

U-16 Winners: 

lerlugar: KelvinFinkie (SUR) 5 di 
7; 2do lugar: Derrick Izijk (CUR) 

4,5 di 7; 3er lugar: Timothy Caro- 
lina (CUR) 4 di 7. 

U-14 Winners: 

lerlugar: NehemiaWeewee (SUR) 

4,5 di 7; 2do lugar: Brian Diaz 
(ARU) 4 di 7; 3er lugar: Nigel 
Quandt (ARU) 3,5 di 7. 

Open Group 

Den e grupo aki un total di 26 
hungador a participa procedente di 
Aruba, Corsou, Hulanda, Suiiname 
y Venezuela. Depues di 9 buelta 
cu weganan hopi fuerte cu yen di 
emocion envolvi, e standing final 
tabata: ler lugar: IM Feliz Ynojosa 
(VEN) 6,5 di 7; 2do lugar: FM Alex- 
ander Hernandez (VEN) 5 di 7; 3er 
lugar: Jose Paut Andrade (VEN) 

4,5 di 7 (31.0 WP); 4to lugar: FM 
Jose Mora Moron (VEN) 4,5 di 7 
(30.0 WP); 5to lugar: FM Fabio 
Mensing (CUR) 4,5 di 7 (29.5 WP). 

Federacion di Ajedrez Aruba kier 
a felicita tur hungador cu nan 
premionan y ta wak bek riba un 
tremendo torneo cu a resulta di ta 
sumamente grandi y exitoso! 

Otro aña e di 10 edicion di The 
Aruba Chess Challenge ta mustra 
di bira uno hopi grandi mirando 
cu e interes local y internacional pa 
hunga ajedrez na Aruba cada aña 
ta creciendo. 

The Aruba Chess Challenge 2015 
no tabata posibel sin e ayudo fi- 
nanciero di Comision di Subsidio 
y FAA ta spera di por keda conta 
cu nan pa hunto sigui desaroya 
ajedrez na Aruba den tur aspecto, 
especialmente pa hubentud. 

Master Eric Barry di San Nicolas Taekwondo 
tabata referee internacional n'e G1 Trinidad & 
Tobago International Taekwondo Open 



MASTER Eric Barry ta un referee internacional pa hopi aña caba, pero no a haci uso di e oportunidadnan, 
debi na su compromisonan cu su trabou na Aruba. 

Aworaki cu cosnan ta canando riba un caminda suave, Master Eric Barry ta moviendo mas den e campe- 
onatonan di taya, manera esun di Trinidad & Tobago den fin di siman unda cu dos atleta di Brazil 
Taekwondo Stichting a logra di gana medaya di brons. 


Recientemente Master Eric Barry a sali Best Referee n’e Pan American cu tabatin na 
Mexico. Esaki a pone tambe cu tur e otro refereenan den e mesun veld di Master 
Eric Barry na Trinidad & Tobago a probecha di duna Master Eric Barry respet y 
nan tabatin Master Eric Barry constantemente mey-mey di e veld p’asina e para 
referee p’e guia tur e peleanan. 


Na Trinidad & Tobago tabatin varios otro referee internacional, pero asina mes 
Master Eric Barry a sobre sali riba nan tur demostrando un bon trabou di un 
referee manera mester ta. 

Master Eric Barry su plan ta pa sigui cu su tarea como referee interna- 
cional p’asina e por sigui move den e grandinan. 

Na luna di November awor Master Eric Barry lo bay t’e referee interna- 
cional n’e TK5 na Corsou y ta bay guia e TK5 di Corsou completo. 

Enfocando riba mofivacion y resulfado exifoso 

Filomena College 
MAVO ta gradlcl 
ROTARACT p'e 
tremendo Inlclatlva p'e 
alumnonan dl examen 





DIALUNA anochi, e alumnonan di Filomena College MAVO a pres- 
encia un charla di motivacion y di resultado di nan encuesta tocante 
e formanan di siña. 

E organisacion dinamico Rotaract a compromete cu e alumnonan cu 
nan lo contribui cu 3 encuentro pa yuda nan den e formanan di siña 
pa nan S.O. y Examen, p’asina termina nan scol secundario cu exito. 

Un total di 76 alumno tin awor na Filomena College MAVO inscribi pa 
haci S.O. y Examen y mester bisa cu e alumnonan como e docentenan ta 
hopi entusiasma y energetico y ta trahando duro pa logra e meta final. 
Rotaract a prepara 3 workshop, unda cu nan lo concentra riba e aspecto 
di motivacion y conseho p’e alumnonan por yega na exito total. 

E trabou y dedicacion di e team dinamico di Rotaract ta di aplaudi y 


aprecia, ya cu ta den nan temponan liber nan a analisa tur e encues- 
tanan y prepara e workshopnan p’e alumnonan di Filomena College 
MAVO. 

E anochi na Teresita Center a bay super bon y e alumnonan a disfruta 
di e charlanan como tambe e resultado- y consehonan con nan por siña 
mas efectivo y prepara nan schedule pa tin mihor resultado. 

Filomena College MAVO ta gradici di curason e team di Rotaract p’e 
compromiso aki cu nan alumnonan y tambe kier manda gradicimento 
special pa Rotaract su miembronan, revista FOCUS y Tropical Bottling 
pa nan sponsor pa cos di come y bebe p’e anochi aki. Finalmente e 
alumnonan a duna e evaluacion final cu e workshop tabata uno hopi 
educativo y dibertido y ta ancioso p’e siguiente workshop di Rotaract. 

Servicio pa 
Comunidad 


%>AVv' 

luMainta 

Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Central N.V. 

Pariba di Brug: Aloe N.V. 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


riiii 

I irni 

The Media Group 

Marghetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

Sam - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Haci mi busca mas tanto pa consola cu pa ser consola; 
mas tanto pa compronde, cu paser comprondi; 
mas tanto pa stima, cu pa ser stima... 
pasobra ta dunando cu nos ta ricibi, 
ta pordonando cu nos ta haya pordon, 
y ta muriendo cu nos lo nace pa bida eterno. 
Amen 



Frandsco Edon Jong 

12-10-1939-12-10-2015 


Na nomber di su casa : 
Su yuinan 

Su nietonan: 


Su rumanan: 


Su suegra: 

Su sobrinonan: 


Su sobrinanan: 


Su Sway cunjanan: 


Hellen Jong 

tlgor Jong 

Edirik, Johaddis Jong 

E.J. Jong 

Kyra Jong 

RaynaJong 

tJohn Jong 

tRaymond (Poy),Dora Jong 
Jeanne Gauthier - Jong 
Lilian Jong &famia 
Suithbertha (Chibeta) Croes 
Clifton (Kippy) Jong & Famia 
Kenneth Jong 
Watti Chai 
HenkChai &famia 
Henry Chai 
FrankChai 
Cydric Oduber 
Gini Jong 

Cisca Hernandis &famia 
Marcia Eman- Chai & famia 
Irene Chai &famia 
Millicent Martinus Jong & famia 
Rufo, Beta Croes & famia 
tVictor (Vito) Croes & famia 
Karel, Mary Croes & famia 
Eti, Mario Dirks & famia 
Erna, Doy Kelly & famia 
Edwina Croes & famia 
Rafael,Truda &famia 
Ricky Croes&famia 
Mirto, Dorothy & famia 


Tur primo y primanan comer y comper iha su bisinja y su bon 
amigonan y demas famia; Jong, Croes, Dubero, Chai, Chong, 
Hernandis, Schoppema, Mata,Kelly, Dirks,Bernadina, van Kessel, 
Sew-A-Tjon,Thijsen, Ruiz, Geerman, Croeze, Rojer, Eman, 
Oduber. 


Acto di entiero lo tuma lugar diabierna 16 di October 2015 pa 
2'or pa 4'or di atardi cu un santo sacrificio di Misa na Inmacu- 
lada Concepcion na Santa Cruz Despues pa Santana Catholico 
na Sta.Cruz. 


Ta ricibi condolencia na Aurora Funeral Home, diaranson 14 di 
oktober 2015 for di 7'or pa 9'or di anochi. Nos ta pidi nos 
disculpa si den nos tristeza nos por a lubida un of mas famia. 
Un danki special na Dr.Yolanda Dennert, Wilhelmina Kanker- 
fonds, Lily Prince, Andre, Michella, Lola & Olivia 

Despues di entiero no ta ricibi bishita na cas. 



Cumana 76 
OranJestad,Aruba 
Tel: 588-6699 
Fax: 588-6698 
Cel : 593-0857/560-1403 


"Lucha e bon lucha di fe; gara e bida eterno pa kual bo a wordo 
yamá, i bo a duna e bon testimonio den presencia di hopi 
testigo" 

1 Timoteo 6:12 

Cu inmenso tristesa den nos curazon, 
nos ta anuncia fayecimento cristianamente di: 



Sra. Mathilde Judith 
Tromp-Cardenas 

Mihor conoci como" Mamita of Does" 
*15-03-1940-112-10-2015 


Na nomber di su: 

Esposo: Rafaél "Raffa"Tromp 

Yiunan: Gregory y Helen Tromp 

Ramphys y Cynthia Tromp-Maya 
Angelo "Tata" y Omayra Tromp-Yarzagaray 
Zuilaika Trompy Yira Mejia 

Nietonan: Kheili-Shea,Thais, llayza, Genesis, 

Dara, Asher y Mia 

Rumanan: Ingrid Cardenas 

Gilbert y Martiza Cardenas 
Mario y Drusella Cardenas 
tRichard y Olga Cardenas 
tOrlando Cardenas 
tFranklin Cardenas 
Philomena Henriquez 
Beatrix Ramos 
Lilian Ramos 

Cuña y swanan: Ramona y tCarel Nuboer 
tNelson y LuzmilaTromp 
Roy y PatriciaTromp 
Lourdes Sanchez 
Magdalena y Daniel Marchena 
Subrina y subrinonan: 

Juliette, Renate, Viviani, Margieneli, Chanela, Gilbertino, 

Maruzella, Giordano, Pierina, Corandino, Alexandrino, Gina, 

Maribel, Cesar, Luz-Neyla, Nerelin, Nelly-ann, Randinier, 

Reeshma, Raghir, Buty y Eugene 

TursuIhanan 

Bon bisiñanan y amiga: 

Ethelina Lacle, Sefora Lacle, Viola Farrell, Mvr. Walma Themen y 
Yvonne v.der Putten 

Famianan:Tromp, Nuboer, Yarzagaray, Maya, Lacle, Farrell, 
Themen, Dania, Comenencia, Hertz, Sneek, Henriquez 
Miembronan di Mascaruba 

Miembronan di grupo di oracion Dr. Jose Gregorio Hernandez 
Tanki Leendert 

Despensa nos si den nos dolor nos por a lubida un hende 

Ta invita pa e acto di entiero cu lo tuma lugar diabierna 16 
oktober 2015 for di 9'or pa 11 'or di mainta na misa Fatima na 
Dakota, despues lo sali pa santana Central di Sabana Basora. 

Adres pa condolencia Aurora Funeral Home, diahuebs 15 
oktober for di 7'or pa 9'or di anochi. 

Nobena na honor di San Judas Tadeo na 
Misa Inmacuiada Concepcion na Santa Cruz 





Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Gradicimento y invitacion 



Veneranda Gertrudis 
Tromp-Bermudez 

‘‘ Mamai of Nanachi" 


Nos kier a gradici na tur cu a duna nos e sosten durante 
e entiero di nos mama stima. Gradicimento special na Dr. Yagua 
Fingal cu semper ta cla pa yude. 

Alavez nos kier a invita na tur pa 3 santo sacrificio di misa cu lo 
tuma lugra; diabierna 16 di October pa 6.30 pm, diasabra 17 di 
October pa 7'or pm y diadomingo pa 7.30 pm na misa Santa 
Anna na Noord pa nos mamai stima. 





(^meral 




Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Señorta mi wardador, mi n'tin falta di nada 
Den cunucu di yerba berde e ta pone mi sosega. 

E ta hiba mi na awa trankil, 

Pa mi bolbe haya forsa". 

Salmo: 23 

Cu inmenso tristesa den nos curazon, pero conforme cu e 
boluntad di Dios nos ta anuncia fayecimento di: 


Luis Bertrando Kock 

0-10-1945 - t14-10-2015 

Ta invita pa e acto di entiero cu lo tuma lugar diaranson 21 di 
october 2015 na Capilla Santa Famia na Pos Chiquito pa 4'or di 
atardi, despues lo sali pa Santana centraal Sabana Basora. E 
restonan di nos defunto stima lo ta reposa for di 2'or di merdia 
den misa. 

Adres pa condolencia: Aurora Funeral Home, dialuna 19 di 
october 2015 di 7'or pa 9'or di anochi. 


DIALUNA, dia 19 di oktober 2015 ta cuminsa e nobena na honor di San Judas 
Tadeo, “E Santo di Speranza”, patrono di esnan desespera y di casonan dificil. 

Nos ta resa tur dia e Santo Rosario na honor di Mama Maria y despues nos ta resa e 
orasion di nobena na honor di San Judas Tadeo. 


E Santo Rosario ta cuminsa: Dialuna dia 19 y dia 26 


Aurofa.,, 

^imeral ^^Seme^ 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


The Lord is my shepard, I shall not want. 
He maketh me to lie down in green pastures; 
He leadeth me beside the still waters, 

He restoreth my soul. 

Psalm 23 

It is with great sadness that we announce 
the passing of our beloved aunt, great aunt, 
great great aunt, aunt in law and cousin 



pa 5.45 p.m. sigui pa un Santo 
Sacrificio di Misa pa 6.30 
p.m.; Diamars dia 20 y dia 
27 pa 6.15 p.m. sigui pa un 
Santo Sacrificio di Misa pa 
7.00 p.m.; Diarazon 21 te 
cu Diasabra dia 24 pa 6.15 
p.m. sigui pa un Santo 
Sacrificio di Misa pa 7.00 
p.m.: Diadomingo dia 25 
pa 8.15 a.m. sigui cu un 
Santo Sacrificio di Misa pa 
9.00 a.m.; Diarazon dia 28 
lo t;e fiesta di San Judas 
Tadeo. Pa 6.00 p.m. tin 
oracion y cantica na honor 
di San Judas Tadeo prome 
cu e Santo Sacrificio di 


yWfss Ciementina Gustina Berkei 

Better known as:"Tlna ofTlntln" 

*26-03-1926-t11-10-2015 

Left to mourn are her: 

Nleces: Florlnda Wllllams-Vanterpool and fam. 

InTrlnldad 

Ina Vanterpool In The Netharlands 

Nephews: Orellur (Ronl) Berkel and fam. In U.S.A. 

Reml Berkel and fam In Curaçao 

Great nlece: Carmellnla Berkel 


Misa pa 7.00 p.m. 

Pastoor Rey, Pader Andre 
y Grupo di Oracion San 
Judas Tadeo Santa Cruz 
ta invita cordialmente tur 
deboto di Mama Maria y 
San Judas Tadeo y pueblo 
di Aruba en general pa 
asisti n’e nobena aki. Nos 
ta resa pa crecemento di 
fe y tambe pa paz mundial. 
Ta pidi tur fielnan pa bin 
cu e buki di nobena pa nos 
resa y canta for di dje. 


Great nephew: Kendall Berkel 

Great great nephews: Yllib Berkel, Miquel berkel, Ansheal Berkel 

Great great niece: Veronique Vanterpool 

Faithful niece in law: Gertie Berkel-Tearr 

Cousins: Angelica Steba and fam. in The Netherlands 

Yvette Mourilon and fam. in 
The Netherlands 

Godmother to the Caiquetio School 
Stichting Bejaardenzorg SABA 

She was related to the families: Berkel, Vanterpool, Williams, 
Godett, Grovell, Busby and Tearr 


RICIBI 
AWKMAINTA 
TUR RIA REN 



The funeral of the late miss Clementina Gustina Berkel will take 
place on Saturday October 17th, 2015 from 9 to 11 am at 
Aurora Funeral Home. 

After the service she will be cremated. 


Registra awo! 

Manda bo e-mall na 
noticia@awemalnta. com 

MUSICA A 
ENTREGA 

OFICIALMENTE 

E REUTO FINANCIERO 

Dl CAISO AND 
SOCA MONARCH 
NA MINISTER 
OTAAAR ODUBER 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Ik ben vader van vier kinderen, twee zoons en twee dochters 
en ben nu ookeen gelukkige opa van mijn eerste kleindochter. 
Ik ben ontzettend trots op hoe mijn vier kinderen hun plek in 
het leven vinden." 

P.J. Smit 

Cu honda pena pero agradecido pa tur locual cu e 
la nifica pa nos, nos ta anuncia fayecimento 
di nos querido yiu, ruman, tata y welo 


PeterJ, Smit 

01-10-1956 t13-10-2015 


Na nomber di su: 

Justin Smit en Corine Meeuse 
Marvin Smit 

Crystal Smit en Jerald Kelly 
Murielle Smit en Jonathan Bremo 

Arya Kelly 

Johan Smit 

tHilda Smit-Veldkamp 

Lisanne Dorsman-Smit en famlie 
Karin van Uffelen-Smit en familie 

Mama di su yiunan: Eveline Arends 

Demas famia na Aruba, Hulanda, Surinam y U.S.A 

Tur su amigonan, conocirnan, collegenan y su amistadnan den 
deporte 

No ta ricibi bishita di condolencia na cas. 

Acto di entiero lo wordo anuncia despues. 


Yiunan: 

Nieta: 

Mayornan: 

Rumannan: 




-Mainta 


wvvw.facebook.coni/awemamta ^ 



DIAHUEBS mainta Presidente di Sichting MUSICA sr. Clyde Burke, a haci entrega 
oficial na Minister Otmar Oduber di e relato financiero di un di e eventonan musical 
principal durante temporada di Carnaval e aña aki, cual ta Caiso and Soca Monarch 
2015. 



Ministerio di Husticia 



Minister di Husticia 
mr drs. Arthur Dowers y na nomber 
di henter ministerio di Husticia 
ta extende nan mas sincero 
condolencia na famia di: 

sra. Mathilde Judith Tromp-Cardenas 

Manna di nos colega Michelangelo "Tata" Tromp 


C u D i o s 
duna famia 
forza den 
e d i a n a n 
dificil aki. 


Cu sra. Mathilde sosega na paz 


Segun palabrocion 
MUSICA lo mesfer 
presenfa su raporf 
financiero 2015 
no su musiconan 
y na Hunfo di 
Supervision di 
SMIAC 


Aunke e no ta e version fi- 
nal Minister Oduber a rici- 
bi un splicacion amplio di 
e relato financiero, mien- 
tras a keda aclaria varios 
punto riba cual tabatin 
varios incertidumbre. 

Otro siman lo reuni un 
biaha mas pa sera e etapa 
aki p’asina enfoca y duna 
un bon inicio n’e tempo- 
rada di Carnaval 62 cu ya 
ta den porta. 

Cachonan ta bringa 
cu otre y laga aute 
destrui 


POLIS a bay diarazon 07.00, na un cas na Boegoeroei 
pa un destruccion. Eynan e informante, ta bisa cu den 
oranan di anochi, dos cacho cu ta cana los a bin riba su 
tereno y a cuminsa bringa banda di su auto un Suzuki 
Swift, shinishi A-28402. 

Nan a causa daño n’e bumper dilanti y tambe e 
wantalodo a keda kibra. Dilanti e tapa di motor, a 
keda rasca. E compania di seguro tabata n’e sitio y a 
tuma e keho. 


Ladronnan ta laga 
bremer atras 


CENTRAL a manda Polis diarazon 13.05, na un cas 
na Cobalodo unda ladronnan a laga un bromer atras. 
E doño tambe tabata n’e sitio. 

N’e sitio y a bisa cu el a duna keho di ladronisia di 
e bromer MFA-1885. E homber V. a haya e bromer. 
Polis a tuma e nombernan. 


Ladronnan ta hinca 
Old Parr den tas 


ASISTENCIA di Polis a wordo pidi diarazon 11.35, 
na Rey Hing Supermarket pa un ladronisia. Eynan e 
muher C. ta bisa cu un homber y un muher desconoci 
a drenta den e negoshi pa cumpra cos. E1 a mira cu 
nan ta haci sospechoso. 

E ta bisa cu e homber tabatin un tas cu el a pone den 
e garoshi y a coy tres boter di Old Parr for di reki y ora 
cu el a yega caha e kier a paga uno, pero no tabatin 
suficiente placa y a laga e boter na caha atras. 

Un ke otro a wordo mira riba e video. C. a bisa cu e 
sospechoso a bay den un auto licht blauw Hyundai 
Getz A-56063. Polis a tuma e keho. 


Ladrennan ta drenta 
cas bay cu flatscreen 


CENTRAL a manda Polis diarazon 13.11, na un 
apartamento na Noord pa un ladronisia. Eynan e 
muher L. a bisa cu desconocirnan a drenta dor di un 
bentana y a bay cu un flatscreen preto Samsung di 32 
inch, cu remote control. 

Tambe nan a bay cu laken. Polis a tuma e keho. 


Polls ta slgul atende problema 
cu cache 


CENTRAL a wordo yama diarazon 
10.05 na un cas na Catiri, bisando cu 
tin molester di e cacho di su bisiña. 
E ta bisa cu e cacho ta cana los y 
constantemente ta den su veranda y ta 
laga e lugar yen di carpata. 

E1 a papia cu e doño di e situacion, pero 
e no kier haci nada. Polis a bay serca e 


doño pa atende e situacion. 

E siman aki, lo haci un bishita n’e doño. 
El a haya un advertencia por escrito. E 
muher a bisa cu enberdad e ta doño di 
un cacho preto cu ta sali riba camina. 
Polis a bise cu esey no ta posible mas 
dor di e ley di cacho. Polis lo pasa 
controla mas despues. 



RBC Reyal Bank a 
conoce su ganador 
di su campaña di 
auto ^^MagnificoK^ 


DEN CUADRO di e campaña di auto Magnifico, RBC Royal Bank a saca 
su ganador di e campaña kende a keda den nomber di sr. Roberto Anthony. 
Sr. Anthony a saca su auto nobo cu RBC y asina a gana e Afl.1000 cash-back! I El 
a keda masha contento na momento cu el a ricibi e yamada di RBC anunciando 
e gran noticia aki. 

RBC ta duna un biaha mas pabien n’e feliz ganador cu su tremendo premio y 
alabez ta gradici tur su clientenan p’e confianza y sosten cu a haci e campaña 
aki uno super exitoso. 


r 




RDC 





















